text:
Diadomingo mainta dia 10 di juni, Women’s Club of Aruba (WCA) a instala su directiva pa 2018 – 2019 na Alhambra Ballroom. E oficial di instalacion tabata ex-presidente Soraida Knoop, kende a haci un presentacion sublime.
Tanto e preparacion pa eleccion di un directiva nobo como esun di e ceremonia di instalacion tabata na encargo di Nomination Committee consistiendo di Mary, Emperatriz y chairman Marva. Pa e aña aki e comision a scoge como tema di instalacion Rosanan di diferente color. Rosa ta un simbolo di beyesa y fragancia, pero tambe di gracia, elegancia, amor, speransa, promesa y un comienso nobo. Cada funcion den e directiva nobo ta asocia cu un color di rosa. Asina por ehempel e bouquet di rosanan biña pa e presidente ta asocia cu “liderazgo” pa por eherce su funcion cu gracia y elegancia.
E directiva nobo di WCA pa e aña fiscal 2018 – 2019 ta manera ta sigui:
Milagros Posner (presidente), Omaira Silva (vice-presidente), Reina Geerman (tesorera), Marva Solagnier (secretaria di corespondencia), Ursly Silberie (Program Chairman), Diandra Oduber (Ways & Means Chairman), Angele Geerman (Welfare Chairman), Mily Henriquez (Study Group Chairman) y Benita Esguerra (Immediate Past President). E miembronan di WCA cu ta bay ocupa e funcion di Members at Large ta: Jeanne Ecury, Jeannette Kort y Elisabeth Pope.
Cu e instalacion aki Sra. Milagros Posner ta bira e di 84 presidente pa Women’s Club of Aruba y club ta sigui padilanti cu su lema: ‘Not what we give, but what we share’.
Presente tambe na e ocasion aki tabata representantenan di Quota Club of Aruba, Kiwanis Club of Aruba, Kiwanis Club of Palm Beach y Rotary Club of Aruba. E gran sorpresa pa e evento aki tabata ora e gran musico Ricky Kock a bin deleita tur presente cu su dushi musica, deseando e directiva nobo di WCA tur clase di exito!


c: text/html

text:
Ora di crea Rijksoverheid.nl nos ta dedica hopi atencion na accesibilidad, calidad di creacion y e facilidad pa localis’e. Nos aspiracion ta pa ofrece tur informacion di tal forma, cu tur hende por uza y tira un bista den nan.
A crea e website segun e Modelo di Calidad Norma di Web (Kwaliteitsmodel Webrichtlijnen). E normanan aki ta basa riba combenionan internacional reconoci tocante accesibilidad, durabilidad, intercambio y localisacion di e websitenan.
Creacion di websitenan segun e Modelo di Calidad Norma di Web ta ofrece e siguiente bentahanan:
- Accesibel den forma miho y duradero pa hende y mashinnan di buskeda.
- Wesite mas lihe.
- Prepara pa futuro (entre otro: aplicacionnan mobil).
- Restitucion mas halto riba Inversion.
- Miho trabou di dunamento di encargo.
- Manehamento di risico administrativo.

robotstxt: allowed

filter: keep


text:
Directiva di St. Augustinus College ta sumamente contento cun’e, segun su cabesante Aquanette Gumbs. Diaranson e muchanan a ricibi nan resultdo di examen.
Tin varios di e studiantenan cu tin oportunidad den e di dos periodo. Ta keda positivo tocante di esaki. E aña escolar tin cu indica cu tabata tin un directorado nobo. E no tabata facil unda cu a conta cu cooperacion di e coleganan y e tabata notabel diaranson, na momento di e resultadonan di examen. Gumbs a expresa cu e ta contento cu e resultdonan.
Como team di un scol semper bo ta spera mas, pero ta keda positivo pasobra sa cu den e di dos periodo, nan lo ta extremadamente contento. Pa loke ta e graduadonan, miho graduado di scol ta Jendrique Gumbs y di dos miho graduado Johanna Vargas. Palabra di pabien ta bay na e studiante y maestronan di e scol cu e logro aki.


text:
George Madurostraat: Diasabra pa mas o menos 10’or y mey di anochi, ta drenta un informa, cu den George Madurostraat dilanti di Mon Plaisir College, tabata tin un problema di pareha den cual e dama a wordo maltrata y cu e cabayero mes lo a bay warda di polis na Oranjestad.
Mesora a dirigi un patruya na e sitio, na yegada enberdad nan ta topa cu un dama cu ta splicanan cu su ex pareha lo a cer’e cu su auto y a pone e dama baha for di auto. E homber a maltrata e dama severamente, ela ricibi varios golpi na cabes y tambe aparentemente su nanishi tabata mustra fractura.
E agentenan a tuma declaracion di e dama y a pidi pa presencia di ambulance.
Na yegada,personal di ambulance a trate na e sitio y despues a transporte pa hospital. Mientras cu e agentenan policial tabata terminando na e sitio, enberdad e homber agressor a presenta na warda y a keda deteni.


text:
Orashon djaweps 19 di yüli 2018
‘Kaminda dje hende ku ta tende di Bo ta rekto, o Dios Rekto, e kaminda ku Bo ta habri p’e ta pareu. Sí, riba e kaminda ku Bo ke pa nos sigui, nos ta konta ku Bo, o SEÑOR. Pa Bo ta semper na nos boka, den nos mente, t’esei ta deseo di nos kurason. Den anochi mi ta anhelá Bo di henter mi kurason, sí, ansiosamente mi ta buska Bo den profundidat di mi ser, pasobra ta te ora mundu sinti peso di bo sentensia, su habitantenan lo sa ki ta hustisia. O SEÑOR, Abo ta duna nos pas, pasobra tur loke nos a logra te awor t’Abo a hasi pa nos. SEÑOR, ora hende ta den pèrtá, ta serka Bo nan ta buska yudansa; pero ora Bo kastigá, nan ta purba di para bo kastigu murmurando fórmulanan mágiko. Nos tabata pa Bo, SEÑOR, manera muhé na estado na punto di duna lus, trosiendo di doló. Nos tambe mester a pari algu, nos a trose di doló, pero ta solamente bientu nos a pari. Nos no a trese p’e pais niun solushon, mundu a keda bashí, sin hende. SEÑOR, bo mortonan lo bolbe biba, kadavernan di mi pueblo lo lanta atrobe. Boso tur, drumí bou ‘i tera, spièrta i grita di alegria. E serena ku ta tapa boso ta yená ku lus. P’esei tera ta debolbé su mortonan. ‘ Isaías 26:7-9,12,16-19


text:
Kiwanis Club of Aruba y Cruz Cora Aruba ta invita un y tur pa su proximo sesion informativo di e campaña “No Sconde Mas” cu den e ultimo lunanan a bishita San Nicolas, Brazil y Noord.
E anochi ta un oportunidad pa siña for di profesionalnan riba e tema di abuso di mucha y conoce e señalnan con pa reconoce esaki y ki pasonan pa tuma. E panel aki ta consisti di Dr. Louise Rafael-Croes, Sra. Janine Rodriguez y Comisario Trudy Hassell.
Cada un ta aporta na e topico for di un angulo diferente, esta como dokter di mucha, trahador social y polis. Tur ta experiencia abuso di mucha diariamente. Hunto como team nan ta presenta “Con pa reconoce señalnan di abuso y kico pa haci?”
Fechanan di di charla pa oktober:
16 di oktober Centro di Bario Playa Pabou
30 di oktober Piedra Plat Entertainment Center
Ban sostene hunto tur esunnan cu ta vulnerabel den nos comunidad y cu no tin voz of sosten optimal. Atende un charla, pa hunto nos yuda!
NO SCONDE MAS!
Pa mas informacion contact:
[email protected]
[email protected]


text:
E siman tras di lomba direktor- i miembronan di direktiva di institutonan di enseñansa di Hulanda Karibense a bishitá den Haag. Meta di e bishita aki tabata pa papia ku diferente funshonarionan di maneho tokante di mehorashon di kalidat di enseñansa riba e islanan. Minister Arie Slob di OCW tambe a join un ratu.
Eveliene Coenen, èks direktor di Stichting Openbaar Onderwijs Bonaire, ta mira atras ku satisfakshon: E kombersashon a tuma lugá den kuadro di e di dos Agènda di Enseñansa Hulanda Karibense 2017-2020, i e pasonan ku ainda mester den esaki. Segun Eveliene, “e promé Agènda di Enseñansa for di 2011 tabata ambisioso. Pero nos a logra. Nos timnan, empleado di skolnan, a traha hopi duru e añanan ku a pasa, i a pone man na obra pa e trabou aki i inisiá e desaroyo pa realisá e metanan, i esei nos a logra! I awor pa e di dos agènda tambe, tur hende ta pará kla i tur hende ta aseptá e desaroyonan dor di dediká nan mes por kompleto tur dia di nobo.”
Segun Eveliene Coenen e Agènda di Enseñansa tabata un bon rekurso pa inisiá e desaroyonan. “Otro ministerionan por tuma un ehèmpel di esaki. Es desir e ta krea klaridat pa tur partidonan. Mi ta orguyoso di e esfuersonan di e personal di edukashon na Hulanda karibense ku a sa di duna di nan banda pa ehekutá e promé Agènda di Enseñansa den korto tempu.”
Djamars e dirigente- i lidernan di skol a papia den gruponan chikitu ku koleganan di maneho di OCW tokante di temanan ku ta biba fuertemente den e di dos agènda di edukashon i mehorashon di e kalidat ku ta pará sentral den dje: e kuríkulo, prueba i supervishon, yudansa den edukashon, kapasitashon, rekrutamentu i selekshon i rekapasitá e personal, transferensia i afiliashon na merkado laboral, i e introdukshon di e sistema di Caribbean Examination Council na Sint Eustatius i Saba. Empleado di maneho Jeroen Arts di OCW den Haag: “E kombersashonnan a demonstrá nos koleganan di maneho kiko konkretamente ta pasando den nan área di trabou, kua ta e opstákulonan. Pa algun di nan esaki tabata hopi informashon nobo. Awor mester wak kiko loke nan a tende ta nifiká pa e maneho ku nan ta traha.
E delegashon di Hulanda karibense siman pasá tabata di bishita na e Konseho di PO (PO-Raad) pa un siman kompletu di bishita na skolnan, diferente master class i tayernan. A sera e bishita djabièrnè ku partisipashon na e kongreso anual di e Konseho di PO (PO-Raad).
E Konseho di PO (PO-Raad) ta e organisashon di sektor pa skol primario (Primair Onderwijs, PO). E asosiashon ta atendé ku e interesnan komun di e hunta di skolnan den edukashon primario, edukashon primario spesial i edukashon (sekundario) spesial.


text:
CochabambaNews
Ceremonia di Despedida pa Cochabamba2018
Shanayah Howell ta e abanderado
Ceremonia di despedida di e delegacion cu lo sali pa e Weganan Sur Americano Cochabamba 2018.
Diamars anochi den e Frank Conway room di Casa Del Mar, Comite Olimpico Arubano a tuma despedida di e delegacion Arubano cu lo representa nos dushi isla den e Weganan Odesur 2018 na Bolivia. E anochi a habri unda a tene un minut di silencio na honor di Sr. Austin Thomas awe den felis memoria cu na bida tabata presidente di e federacion di esgrima.
Secretaria General di COA, Sra. Nicole Hoevertsz a splica enbreve e structura di e organisacion ODESUR.
Hefe di Mision, Sra. Juelle Thode a duna informacion riba diferente tema relaciona cu e weganan cual ta hopi importante pa tanto e atletanan y e delegadonan presente. A elabora riba e comportamento y responsabilidad di e delegacion, e parkenan deportivo, e parti praktico, e Villa Odesur y e alimentacion.
Por ultimo a presenta e delegacion Arubano cu lo representa nos dushi isla na Cochabamba, Bolivia. E 10 atleta y coachnan nan ta Monica Pimentel y Teo Rodriguez -Taekwondo, Kamilah Dammers-Naddall, Thashaina Seraus, Elias Halabi, Yannick Roos y coach Chris Dammers-Bowling, Philip El Hage y coach Harold Heyliger-Tiro, Quincy Breel y coach Anthony Salas -Atletismo, Shanayah Howell y Feddison Flanders y coach Pedro Estaba-BMX y Joel Kuiperi y coach Patrick Vrolijk-Pesas. Tambe lo biaha Alberto Thiel, Direccion Tecnico y Steven Helmeyer, Direccion Medico cu lo forma parti di e delegacion.
Mester bisa cu e atleta femenino di BMX, Shanayah Howell a wordo escohi pa ta e abanderado na e Weganan Cochabamba 2018. Manera Shanayah mes a bisa; “Cu tur honor y orguyo mi lo carga e bandera di Aruba durante di e Ceremonia inaugural di e Weganan di Cochabamba”.


text:
ORANJESTAD – Diabierna awor e gran final di nos baseball AA ta bay cuminza caminda cu Red Machine lo bay enfrenta e equipo di ATCO Concrete Indiands, e rivalnan di siglo 21, na Stadion Nadi Croes/ Crismo Angela pa 19:45.
E play-off final lo bay ta un best-out- seven series caminda e prome equipo cu gana 4 wega lo sali campeon di nos baseball AA, e liga di mas halto na Aruba. Red Machine, popularmente conoci como Marlboro ainda, ta buscando su di 24 titulo di campeon na Aruba.
E directiva di Marlboro Sport Club y su equipo di Red Machine, hunto cu su hungadornan, ta invita e trein corra di fanaticada pa e prome encuentro diabierna awor y tambe pa e resto di final. E weganan lo ta diabierna pa 19:45, diasabra pa 19:05, dialuna pa 19:45, diamars pa 19:45,y si ta necessario diahuebs pa 19:45, diabierna pa 19:45 y diasabra pa 19:05. Corda bin bisti na corra of preto, pa nos demonstra apoyo na nos equipo. Y tambe nos tin un invitacion special nos heroenan di Marlboro pa ta presente.
Henter pueblo ta invita pa apoya bo equipo preferi y aporta na nos baseball local…. Chuuu Chuuuuuu
Marlboro Sport Club ta un association di deporte funda 10 di april 1959. E associacion tin como meta pa promove y hasi practica di differente ramonan di deporte, ademas promociona relajacion adequado y entretenimiento pa su miembronan.


text:
ORANJESTAD – Awetardi a jega Aruba e MMA International Hyram Rodriguez for di madre patria Hulanda unda e ta residencia. Hunto cune a jega UFC fighter Michael Kuiper, ambos a jega Aruba pa asina diabierna dia 29 April na Aruba Entertainment Center lo ta parti di e main event di e Redemption Fighting Championship 2.
Aruba vs The World, Hyram Rodriguez lo tin un contricante basta fuerte den Eduardo Pachu di Brazil. Mientras cu Michael Kuiper lo enfrenta e homber di momento Gregory Milliard. Otro siman ta jega Alexander Houston di USA pa enfrenta Evan Nedd den e main event di anochi.
Abo ta fanatico di MMA, wak pa bo tin bo ticket pa bo no keda afo e evento majestral aki, Aruba vs The World!


text:
SUR KOREA – E astro Arubano Xander Bogaerts ayera a join e seleccion di Reino Hulandes na Sur Korea. Bogaerts diamars awor lo ta tercera base pa Team Kingdom ora cu nan enfrenta e seleccion di Sur Korea den nan cas.
Dialuna 6 Maart ta duna inicio na e World Baseball Classic cu por ser considera e World Cup di e mundo di baseball. E seleccion di Hulanda cu awor ta carga e nomber di Team Kingdom of the Netherlands ta conta cu varios di astronan di e nos hermana isla Curacao y Aruba.
E prome rond na Seoul, Korea ta start cu e prome wega dialuna 6 maart pa 4:30am ora cu Israel y Korea topa otro mientras cu e di dos wega lo ta 10or di anochi ora di Aruba entre Israel y Chinese Taipei. Team Kingdom lo ta hungando diamars pa 4:30 am ora di Aruba ora cu nan topa e favoritonan na cas Sur Korea.
Aruba lo por conta cu dos di su mihor peloteronan den e lineup, ora cu Xander Bogaerts lo ta tercera base y Randolph Oduber lo ta e posibel centerfield contra Sur Korea.
Transmission lo ta envivo atravez di MLB Network, ESPN Deportes mientras cu na Hulanda FOX Sports NL. Nos a compronde cu Telearuba lo no tin e derechonan di transmission.
Nos di Sports Zone Aruba ta desea nos hungadornan tur clase di exito durante e World Baseball Classic.


text:
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l, 7 di yüni 2018.
Kompilá: djárason 6 di yüni 2018, 05:00 o.l. (09:00 UTC)
Tempu: Shelu ta por lo general parsialmente nublá i un wer seku lo persisti. Sinembargo tòg ta eksistí un chèns chikí pa algu di áwaseru durante oranan tempran di awe mainta.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:10 i ta baha 18:59 o.l.
Bientu: For di un direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). Debesenkuando fuerte den ráfaga; forsa 6 (40 te 50 km/ora, 22 te 27 nudo). E fluho lo bira gradualmente mas fuerte riba djárason.
Situashon general: Ekstenshon di un sistema di preshon haltu riba Atlántiko ta sigui influensia e kondishon di tempu riba e parti ost di Karibe. Esaki tin konsekuensia ku por lo general un wer seku lo dominá. Di otro un banda, tin indikashon ku pa djaweps e fluho di bientu lo bira gradualmente algu mas fuerte atrobe.
Kondishon di laman: Moderá en general ku altura di ola entre 1 i 1.5 meter (3 pa 5 pia). Djárason atardi olanan por bira un poko mas haltu.
Sistemanan signifikante di wer tropikal: Ningun.
Fenómeno spesial:Ningun .
Pèrspektiva te djabièrnè mainta: Parsialmente nublá ku bientu debesenkuando fuerte den rafaga. Tin un posibilidat chikí pa awa kai mainta tempran.
Meteorólogo: Statia.
E próksimo boletin di tempu lo wòrdu publiká djárason 11:00 o.l. (15:00 UTC).


text:
Grote Berg ta situá den e sentro, na e parti bèrdè i trankil di Kòrsou. Un bario nobo, konosí pa su diseño espasioso i brisa refreskante. Tantu Willemstad komo Wèspùnt, ku su naturalesa rudo i bunita playanan, ta fásilmente aksesibel. No muchu leu for di aki ta keda e playanan di Portomari, Daaibooi i Coral reef (12 km). E aeropuerto di Hato ta keda den un distansia di 7 km.
Bisiña di Papaya ta e último fase di e plan di bibienda aki. E área dilanti di e kaya ta reservá pa un sentro komersial. E ekspektativa ta pa e sentro komersial keda realisá, denter di un aña ku e bibiendanan (inkluso esnan di e proyekto en frente: Harmonie) terminá. Aparte di esaki, parti di e área ta reservá pa konstrukshon di un skol, pero te ku awor gobièrnu di Kòrsou no a tuma ningun desishon konkreto pa konstruí un skol.
Informashon tokante Kòrsou
Wikipedia
Mas tokante di Kòrsou
Landhuis Grote Berg


text:
Boneiru
Bonaire (òf Boneiru) tabata un isla di e Antias Hulandes, país outónomo di Reino di Hulanda, i ta un di e islanan ABC (Aruba, Boneiru i Kòrsou). E kapital ta Kralendijk, i e stablesimentu mas bieu ta Rincon. E idiomanan mas komun ta ingles, spañó i papiamentu. E idioma ofisial ta hulandes. Kòrsou a haña su Status Aparte huntu ku Sint Maarten, riba 10 di oktober 2010. Boneiru, Saba i St Eustatius a bira munisipio di Ulanda, e asina yamá islanan-BES
Boneiru tin un area di 288 km² (111 mia²). Den e senso di Antias Hulandes di 2001, e populashon tabata 10.791 habitante, dus mas hende ku prome, lokual ta nifiká un densidat di populashon di 37 habitante pa kilometer kuadrá. Den 2004 e populashon tabata aproksimadamente 10.185 habitante. Klein Bonaire tin un area di 6 km² i no ta habitá.
Historia[editá | editá fuente]
E promé habitantenan di Boneiru tabata e kaiketionan di Venezuela, ku a yega e isla banda di aña 1000. E úniko restantenan di e indjannan aki ta entre otro e pinturanan di kueba den bisendario di Onima na kosta ost di Boneiru.
Na aña 1499, Alonso de Ojeda i Amerigo Vespucci tabata e promé europeanonan na Boneiru. Pasombra no tabata tin oro i e tera no tabata bon pa agrikultura, e spañonan no a kere tabata nesesario pa hasi e isla un kolonia. Nan a hiba e indjannan komo katibu na Sur Amérika pa traha riba plantashi. Na aña 1526 e spañonan a introdusí bestianan doméstiko na Boneiru.
Tambe tabata tin un komunidat den bisendario di Rincon ku tabata kas di algun pirata. Mayoria hende di e komunidat aki tabata prisonero.
E spañonan a perde e isla na e hulandesnan ku a invadí na aña 1633. E isla a kai bou di Wouter van Twiller, gobernador di Hulanda nobo, i bou di mandato di e West-Indische Compagnie. Nan a trese un kantidat chikitu di katibu pa agrikultura (mas tantu palu i maishi) i ganashi di salu.E katibunan ku tabata traha den saliña tabata biba den kasnan chikitu serka di nan, no mas haltu ku 2 meter. Por mira e kasnan aki ahinda na Boneiru. Sklabitut na Boneiru tabata abolí na aña 1863.
Na kuminsamentu di siglo 19, Gran Britania a invadí Antias dos biaha. Na aña 1816 ora tabata disidí ku Boneiru lo keda parti di Hulanda, e hulandesnan a traha Fort Oranje na Kralendijk pa protehá e isla. E faro di e forti tabata trahá na aña 1868. Salu tabata e fuente mas grandi di ganashi pa e isla. E produkshon a bira asina grandi ku a traha kuater obelisko pa guia barku na e saliñanan.
Na siglo 20 a renobá e haf i a traha e aeropuerto Flamingo International Airport. Na aña 1936 hòmbernan a haña derecho pa vota. Durante e Segundo Guera Mundial a traha un kampo di konsentrashon riba e isla pa alemannan i nazinan hulandes enkarselá. Bou di Reina Juliana, Antias a bira un parti outónomo den Reino di Hulanda na aña 1954.
Nòmber[editá | editá fuente]
Tin varios teoria di kon Boneiru a yega na su nòmber. Hopi hende ta kere ku e ta di e palabranan "bon aire" na franses, ku ta nifiká "bon airu", pero no tin ningun prueba ku esaki ta hecho. Un splikashon mas mihó ta ku e ta di e palabra Karibe "banare", ku ta nifiká algu manera "tera plat" òf "tera abou". E indjannan a kompará e tera relativamente plat di Boneiru ku e serunan haltu di Sur Amérika.
E spañónan a deskubrí ku e indjannan tabata yama e isla "Boynay". Nan a tuma e nòmber aki i despues di tempu bou di e hulandesnan, esaki a bira "Bonaire".
Un otro splikashon ta ku Bonaire ta bin di "Boy Nayil", e nòmber di e yu di e dios mayor ku tabata tin forma di un kolebra di plata. E indjannan tabata yama e isla "Boy Nayre" ku ta nifiká "kas di e kolebra di plata".
Populashon[editá | editá fuente]
Boneiru tin mas o menos 16.000 habitante. Gran parti di e populashon ta katóliko. Riba esaki tin un komunidat chikitu protestant i e kongregashon evangéliko ta kresiendo lihé (mas o menos 10% di e populashon).
Polítika[editá | editá fuente]
Boneiru ta parti di Antias Hulandes for di 1954. E gobiènu insular ta na Kralendijk i e gobièrnu di Antias ta situá na Willemstad, Kòrsou.
Riba 10 sèptèmber 2004 a tene un referéndum, unda 59% tabata ke ta parti di e Reino di Hulanda. Solamente 16% tabata ke pa e situashon keda manera e ta, dus parti di Antias.
Salu[editá | editá fuente]
Boneiru tabata un di e eksportdornan mas grandi di salu pa Merka pa basta aña, i ta kontinuá di hasi esaki ku un sistema di ganashi di salu ku no ta hasi daño na medio ambiente. Hasta den siglo 15 hulandesnan tabata uza katibu pa gana salu, uzando e mesun método di evaporashon ku ta uzá awendia, pero na un eskala mas chikitu. Produkshon di salu ta kubri gran parti di e parti zùit di e isla, i ta manehá pa e gigante industrial Cargill.
Dùikmentu[editá | editá fuente]
Boneiru ta konosí komo un ekselente pa Sambuyamentu i ta konsiderá komo un di e mihó lugánan pa dùik i snòrkel na mundu. E isla ta rondoná pa un ref di koral ku ta fasil pa yega for di e kostanan wèst i zùit. Ademas, e kosta kompletu di Boneiru tabata deklará un santuario marino, asina preservando e bida marino. E ref di koral rònt di Klein Bonaire ta hopi bon preservá, i ta atraé dùikdó i snòrkeldó.
Banda di e bida marino, Boneiru ta famá pa su populashon di flamingo i su santuario di buriku.
Washington Slagbaai National Park, ku ta kubri gran parti di e parti nort-wèst di e isla, ta un preservashon ekológiko. E punto mas haltu di e isla, Seru Brandaris, ta den e preservashon aki i tin un bista kompletu di henter e isla.
E Lac na e parti ost di e isla ta un lugá ideal pa windsurf.
Linknan eksterno[editá | editá fuente]
- Sitio ofisial di Boneiru
- www.gov.an - Portal ofisial di e gobièrnu di Antias Hulandes
- Bonaire-gov.an - Sitio ofisial di gobièrnu di Boneiru
- BonaireEconomy.org - Department of Economic & Labour Affairs (DELA)
- bonaire flickr.com
- Bonaire Eiland van rust


text:
Informacion di studentenhuisvesting na Utrecht pa futuro studiantenan
DEN HAAG – Tur aña Arubahuis ta ricibi un cantidad grandi di studiante cu ta bin Hulanda pa sigui cu nan estudio na un...
Minister Besaril a atende e di 20 edicion di torneo di...
DEN HAAG – Minister Plenipotenciario Guillfred Besaril a atende e di 20 edicion di e Aruban Softball Tournament 2018 cu a tuma lugar na...
Ta di suma importancia pa inscribi pa camber na tempo
DEN HAAG – Tur aña Arubahuis ta ricibi un cantidad grandi di studiante cu ta bin Hulanda pa sigui cu nan estudio na un...
Aruba a yama delegacion di Torneo di Reino Bon Bini
Dialuna a yega mas di 160 persona cu ta forma parti di Torneo di Reino. Aruba a percura pa ricibi e delegacion di Boneiro,...
Merca cu aviso pa turistanan cu kier biaha pa Hulanda
WASHINGTON, D.C., Merca- E minister di Relacionnan Exterior Mericano a ahusta e conseho di biahe pa Hulanda. Anteriormente Hulanda tabata den e categoria mas...
Cuadro di St. Maarten presenta den Conseho di Minister di Reino
DEN HAAG – Na inicio di e reunion di Conseho di Minister di Reino (RMR) diabierna ultimo, Minister Plenipotenciario di St. Maarten Jorien Wuite...
Mucha di 5 aña entre e victimanan di drama familiar
AMSTERDAM ZUID, Hulanda- Den un tiroteo den Herculesstraat na Amsterdam Zuid diadomingo anochi, un homber ta mata su yiu di cinco aña, su casa...
Secretaris di Raad van Advies a bishita Minister Besaril
DEN HAAG – Secretaris di Raad van Advies mr. Albert Braamskamp a haci awe diahuebs 27 di september un bishita di cortesia na Minister...
Polis a detene shete persona pa a planea atentado terorista
ARNHEM, Hulanda- Polis a aresta shete persona na Hulanda. Nan lo tabata planeando un atake terorista grandi caminda cu e cantidad di victimanan lo...
Rotterdam ta hopi conoci y popular bou di studiante
DEN HAAG, Hulanda - Vivienda ta un di e aspectonan mas importante cu mester regla na tempo den caso cu un futuro studiante kier...
Hulanda cu sosten concreto pa maneho social di Gabinete Wever-Croes’
DEN HAAG – “Met de regeringen van Curaçao en Aruba werkt Nederland aan concrete verbeteringen. Bijvoorbeeld door meer Nederlandse bedrijven te interesseren om op...
Supermercado lo cuminsa cu hora di compras stimulante
BRABANT, Hulanda- Un supermercado na Sint-Michielsgestel diamars mainta lo cuminsa cu’n ora di silencio. Entre 8 or y 9 or di mainta bo lo...
Shete Venezolano ilegal deteni na St. Maarten
PHILIPSBURG, St. Maarten – Shete Venezolano ta deteni despues di cu nan a wordo haya ta traha ilegal den e pais. Solamente ciudadanonan Hulandes...
Cuater mucha ta muri den accidente riba cruce di trein
OSS, Hulanda- Den un accidente entre un triciclo electrico y un trein na Oss, cuater mucha ta perde nan bida. Tambe un adulto y...
Informacion di vivienda pa futuro studiantenan di Brabant y Limburg
Den Haag – E studiante cu ta pensa di bay studia na Hulanda na e siguiente ciudadnan Tilburg, Breda, Den Bosch, Eindhoven, Maastricht, Sittard...
Studiantenan for di Aruba por inscribi for di awor caba pa...
DEN HAAG – E studiante cu ta pensa di bay studia na Hulanda mester tene na cuenta cu mester inscribi pa camber na tempo....
Gobernador Boekhoudt a bishita Gabinete di Aruba
DEN HAAG– Gobernador di Aruba S.E. Alfonso Boekhoudt a haci awe diabierna 14 di september un bishita oficial na Gabinete di Aruba. Gobernador Refunjol...
St. Maarten gradicido pa sosten brinda despues di Irma
DEN HAAG - Minister Plenipotenciario Guillfred Besaril tabata un di e invitadonan special di Gabinete di Minister Plenipotenciario di St. Maarten na un encuentro...
Merca lo no tuma medida contra ING Bank
AMSTERDAM, Hulanda- E regulador di bolsa Mericano SEC a informa ING cu nan lo no tuma niun medida contra di e banco. E regulador...
Minister Stef Blok ta sobrevivi mocion di desconfiansa
DEN HAAG, Hulanda- Diaranson Tweede Kamer a trata e mocion di desconfiansa contra di Minister Stefan Blok. E mocion a conta cu e sosten...


text:
ORANJESTAD (AAN): Awor a bin sali na cla, cu tin un homber Canades actualmente cera den Prison di KIA, pendiente di e caso penal cu Ministerio Publico a cuminsa contra dje.
E ta wordo considera door di varios grupo di baho mundo na Aruba, como “e homber grandi” envolvi den importacion y exportacion di droga pa Aruba, y di tur tipo. Incluyendo e droga ecstasy.
Sinembargo door di Ministerio Publico di Aruba, e ta djis wordo acusa di traficacion di kilonan di marihuana y cocaina. Su caso lo bin dilanti na November 2018 venidero.
E homber J.Mc.K.E. di Canada, recien a presenta dilanti Hues pa e casonan penal cu Ministerio Publico a cuminsa contra dje.
TRAFICACION DI DROGA:
E persona aki procedente di Toronto, Canada, tabata drenta Aruba na diferente ocasion den pasado como turista. Rapidamente el a bira conoci como un dealer local cu tabata suministra diferente rebendedor riba Aruba, cu droga cu mas ta circula.
Aunke e tabata riba ‘radar’ di autoridad, tog el a mantene su mes bon scondi, ta cambia constant di adres di hospedahe riba e isla, etc.
E acusacionnan cu Fiscal a presenta contra e sospechoso J.Mc.K.E. ta cu e tabatin mas o menos 3 Kilo di marihuana cun’e riba Diamars 3 April 2018. Esaki ta worde considera como Importacion di Droga prohibi.
Tambe Fiscal ta acusa J.Mc.K.E. cu riba 1 October 2017, el a exporta 1 kilo cocaina.
CASO POSPONI:
Fiscal a bisa cu e caso ta pro-forma pasobra Corte di Husticia ta den e temporada di receso. El a pidi Hues pa pospone e caso te Diabierna dia 2 November 2018.
Abogado di e sospechoso a bay di acuerdo. Hues a bisa cu e ta pospone e caso te dia 2 November 2018 pa 9’or di mainta.
E acusacion cu Fiscal a presenta den Corte ta mustra cu J.Mc.K.E. for di 2017 a cuminsa den e mundo di traficacion caminda el a hiba 1 kilo di cocaina for di Aruba pa Canada. Esey ta apenas 1 di e casonan cu Husticia a haya sa di dje, y tine confirma.
Sinembargo tin indicacion, cu ya for di 2016 caba e Canades aki tabata envolvi activamente den traficacion na Aruba.
Pa colmo, na luna di Mei 2017 el a keda deteni pa algun tempo, sospecha di ta envolvi den e caso di asesinato di e Canades Asiatico, cu a wordo tira mata na Jaburibari. Nan a lage bay despues pasobra no tabatin prueba contra dje.
Pero awor na 2018 si e ta deteni, y lo keda cera pa basta tempo. Y si acaso e haya castigo di prison, e lo wordo deporta di e isla despues di sinta su castigo.
Den e mundo di traficacion di droga, Aruba hopi biaha ta worde usa como e trampolin pa e droga yega sea Merca of Europa.
COMBATI TRAFICACION:
Door cu Aruba tin un aeropuerto internacional reconoci y hopi coneccion di vuelo, ta haci cu traficantenan ta usa nos isla pa importa y exporta droga. Nos isla ta rondona di laman, cual ta haci cu traficantenan ta busca manera ta trece droga na nos isla via botonan.
Ta hopi caso a tuma lugar den Corte di cargamento grandi di droga cu miembronan di Douane y miembronan di Guarda Costa ta haya abordo di botonan cu ta purba drenta cu esaki.
Tanto Guarda Costa como Douane ultimo añanan a bin ta confisca cantidadnan grandi di droga, haciendo uso di nan tecnologianan. Douane ta haci hopi uso di e cachonan anti droga mientras cu Guarda Costa ta depende hopi riba nos radar.
Ademas, Polis hopi biaha ta haya informacionnan valioso di personanan cu ta pidi pa keda anonimo. Hopi biaha ta hendenan cu tambe lo ta envolvi den traficacion y pasobra un otro lo ta formando competencia, nan ta busca manera di par’e.
Tambe ta conoci pa autoridadnan cu tin traficantenan ta usa cantidad di mula y ta usa un di nan como esun cu lo mester cay pa asina desvia atencion di autoridad y e otronan ta pasa.
E aña aki den Corte a trata varios caso di cantidadnan grandi di droga cu a keda haya riba botonan. Esey ta duna señal cu e sistema ta funcionando contra e cantidad di droga cu keto bay ta menaza nos isla.


text:
Bo ta interesá pa traha na Rijksdienst Caribisch Nederland (RCN) por ehèmpel na un departamento? E página di kompilashon di vakatura di RCN ta kontené e vakaturanan i stazjenan aktual.
Kompilashon di vakaturanan di Rijksdienst Caribisch Nederland
Riba e página di Traha na RCN por haña tur vakatura aktual. Aki tambe bo ta haña mas informashon tokante Rijksdienst Caribisch Nederland komo dunadó di trabou.
iLanders
E proyekto iLanders ta ofresé un plataforma di netwerk ku ta trese bo den kontakto ku otro iLanders i ku Rijksdienst Caribisch Nederland. iLanders ta tene bo informá tokante oportunidat i vakaturanan eksistente.


text:
Departamento di Aduana kier recorda tur persona biahando pa exterior durante temporada di semana santa y cu lo bai hasi compras di articulonan pa uso personal of negoshi pa tene cuenta cu na yegada na Aruba tin cu declara e mercancia debidamente na Aduana. Pa productonan di uso personal te cu un balor di factura di 400 florin ta posibel pa importa esakinan sin cu ta necesario pa paga impuesto di importacion. Articulonan cu ta wordo importa y cu tin un balor di factura cu a surpasa 400 florin lo mester paga derecho ariba e producto completo. Corda cu articulonan pa uso comercial no ta bin na remarke pa cu e exoneracion aki.
Formulier Tijdelijke Uitvoer
Departamento di Aduana ta recomenda biaheronan pa registra articulonan manera laptop of tablet na oficina di Aduana na Aerocargo of na Aeropuerto. Esaki ta conta solamente pa articulonan di balor cu ta practicamente nobo y cu e biahero no tin un comprobante cu e producto a wordo cumpra aki na Aruba of cu a yega di cumpre den exterior y cu e derecho di importacion ya ta paga.
E formulario ta un comprobante cu e persona a sali cu e articulonan for di Aruba y e ta pa evita cu mester paga impuesto ariba e articulo aki na momento cu e regresa bek Aruba. Tur biahero por download e formulario di Tijdelijke Uitvoer for di riba e website www.douane.aw y jena e formulario di adelanta pero lo mester pasa registra esaki promer cu e biaha na oficina di Aduana na aeropuerto of na e seccion di Aerocargo.
Prohibicion pa importa carni of productonan di carni
Na mesun momento Departamento di Aduana ta haya cu e ta necesario pa informa tur e personanan cu ta biaha pa e paisnan den e region di Sur-of Central America (Venezuela, Colombia etc) pa nan tene cuenta cu e reglanan cu tin prescribi den e Ley yama “Slacht en Keuringsverordening”.
Den e Ley menciona ta estrictamente prohibi pa importa carni of preparacionnan traha di carni manera cu ta bini for di Sur – y Central America pa drenta Aruba. Si tin personanan cu ta bini for di un pais di Sur- of Central America y ta trece e tipo di mercancia aki cu’ne esaki tin como consequencia cu Departamento di Aduana lo kita e mercancia y despues entrega esaki na Vetenaire Dienst cu lo destrui e mercancia aki.
Biaheronan y importadornan (di carga) mester ta conciente di e reglanan prescribi den diferente ley encuanto importacion of exportacion di mercancia of transportacion di mercancia cu ta rekeri un permiso y/of cu ta prohibi. Ehempel di mercancianan prohibi ta productonan manera droga, remedi, mata, bestia y armanan (di candela). Den caso cu e biahero/ importador of exportador di carga no por presenta un permiso, Departamento di Aduana lo wanta e mercancia y esaki lo por tin como consecuencia cu e persona ta haya un multa y/of lo por wordo deteni. Alabes e mercancia lo por wordo destrui.
Departamento di Aduana ta hasi un suplica na un y tur pa tuma bon nota di e aviso aki pa asina evita cualkier inconveniencia cu por surgi durante control di Aduana.


text:
Larymar Primera tin 23 aña di edad y nan ta yam’e Hillary. El a pasa den un odisea basta pisa. El a splica cu tin hopi storia. Nan a bisa cu nan a mat’e. Nan a pase pa morto hopi dia te ora cu polis a caba cu nan investigacion. Ya tres dia pasa, e persona cu a manda haci’e ta cera. E mesun persona, el a conoce tres aña pasa. E prome dia cu el a yega Aruba, el a yega di vakantie y a bay na cas di su famia. Eynan su prima ta coment’e pakico e no bay traha y pa e no gasta placa.
A hib’e Sividivi y e prome dia cu el a yega Aruba, evidentemente el a traha na e luga ya menciona. E persona cu a manda secuestr’e tabata eynan. For di e dia eynan, el a haya rabia riba Primera. E kier a mat’e, e tabata haci su bida imposibel cu su clientenan. E tabata bisa cu e tabata un prostituta, e tabata bisa cu e tabata manda droga. E simplemente a traha cinco dia den Sividivi. E tabata bin tur anochi na cas di su famia yorando. E persona ilegal na Aruba, tabata haci su bida imposibel. Su prima a bisa pa e stop di traha y el a haci’e tambe. Despues su prima a hib’e pa Cas Casuela. El a keda eynan. E mesun muhe a yega eynan y a horta su celular. E hunto cu su ruman muhe y otro hende mas, a hala su cabey. Su hefe y demas persona, a defende Primera. A saca e muhe for di Cas Casuela. Door di miedo Primera a stop di traha eynan. El a bay bek su pais y una bes cu el a bolbe bek Aruba, nan a yame bek pa traha.
Una bes cu el a cuminsa traha bek, e muhe a cuminsa buske pleito bek.
Te ainda Primera no sa kico e por a haci cu e muhe en cuestion a trat’e asina.
Ken ta e provocadora
Primera conoce. E muhe yama Luisa Victoria Milan Jimenez y tin 28 aña. E muhe aki a traha den hopi bar na Aruba, pero for di tur nan a core cun’e. E doño di Recuerdos de Ella, na December, a sake na brasa, mirando cu el a halsa su mes cu su hefe. Na Sividivi el a busca varios trabao, pero nan a prohibie entrada. Na Lekker tambe el a causa problema. El a traha na Bar A Bar, tambe el a haya problema. El a golpia hopi hende. E denuncia di Primera no ta unico.
Secuestro
E muhe a manda secuestra Primera, viol’e y mand’e 5 tiro den su cara, manda descuartis’e. Esey a pasa na Venezuela. E mester a hiba su yiu muhe na Venezuela, pasobra e tabata na Aruba cun’e. Ora cu el a bay hib’e, el a haya sa cu nan lo bay secuestr’e. Ora cu nan a bay secuestr’e, e por a cuadra cu e secuestradornan y a bisa nan cu e provocadora ta paga nan $200, pero e mes por paga mas cu esey. El a pidi e pruebanan pa asina pone denuncia. Ora cu nan a secuestr’e, el a bay na Interpol di Punto Fijo y a bis’e cu lamentablemente nan no por haci nada, pasobra e muhe ta biba na Aruba. Dus no tabata bale la pena pone e denuncia na Venezuela.
Primera a bin bek Aruba y a pone e denuncia na polis. El a mantene su mes cera 14 dia te ora cu nan por a gara e muhe. Polis a mantene cera pa asina e muhe no haya sa cu e tabata bibo te ora cu e muhe a wordo gara.
Potret
E muhe a haya e potret y a pone online. Ora cu e secuestradornan a pase e potret, e muhe mes a pone e potret online y bisa cu un narcotraficante a mate. Tambe el a bisa cu un Chines lo a mate cu supuestamente e tabata sali cun’e, cual no tabata berdad. E muhe a plama e potret pa e no keda culpabel. Primera tin 3 aña na Aruba y e no tin problema cu ningun hende. E muhe mes nan ta caracterisa como un malandra. E muhe ta di Las Piedras y ta pertenece na e banda Los Piedreros. Dos luna pasa un mucha muhe cu tabata traha na Yen Yen, yama como La Titi, y tabata amiga di e provocadora. El a bay aeropuerto y nan a gare eynan y kita tur su placa cu el a traha pe.
Tambe tin un otro caso di un mucha muhe Colombiana, cu tambe nan tabata menase cu morto y el a rasca tur su auto. Riba e dia eynan, Primera tabata firmando e orden di detencion y e mucha muhe Colombiana tabata poniendo e denuncia.


text:
E TOREN DI VIGILANSIA (PA ESTUDIO) Yanüari 2017
E edishon akí ta kontené e artíkulonan di estudio pa e periodo di 27 di febrüari pa 2 di aprel 2017.
Nan A Ofresé Nan Mes di Buena Gana
Hopi ruman muhé ku a sirbi den eksterior na promé instante a vasilá pa muda bai un otro pais. Kiko a duna nan e kurashi pa hasi esei? Kiko nan a siña di nan sirbishi den otro pais?
“Konfia den Yehova i Hasi Loke Ta Bon”
Yehova ta masha kontentu di hasi pa nos loke nos no por hasi pa nos mes. Pero e ta ferwagt sí ku nos ta hasi tur loke ta na nos alkanse. Kon e teksto di aña pa 2017 ta yuda nos keda balansá?
Balorá Bo Regalo di Boluntat Liber
Kiko ta boluntat liber i kiko Beibel ta bisa di dje? Kon bo por mustra rèspèt pa e boluntat liber di otro hende?
Dikon Ainda Modestia Ta Importante?
Kiko ta modestia, kon e ta relashoná ku humildat i dikon e ta un kualidat importante pa kultivá?
Bo Por Keda Modesto Bou di Prueba
Kon nos por keda modesto ora nos sirkunstansianan kambia, ora hende kritiká nos òf ora nos tin ku tuma desishon?
Konfia Hòmbernan Fiel ku Responsabilidat
Kon rumannan di mas edat por yuda rumannan mas yòn asumí mas responsabilidat? Kon rumannan mas yòn por balorá rumannan ku a dirigí e kongregashon pa hopi aña?
Bo Tabata Sa?
Den antigwedat, kon hende tabata ‘transportá’ kandela di un lugá pa otro?


text:
Directiva di Aruba Hotel and Tourism Association (AHATA) a tene nan prome reunion di 2018 hunto cu nan miembronan.
E reunion tabata exitoso, unda cu e miembronan presente a duna hopi feedback riba e presentacionnan cu nan a ricibi. Cada kwartaal Aruba Hotel and Tourism Association (AHATA) tin nan reunion, unda cu ta haci diferente presentacion p’e miembronan di e asociacion.
E miembronan presente na e reunion a ricibi presentacion di Asociacion di Banco di Aruba, CEDE Aruba y Aruba LionFish Initiative Foundation, asina Jim Hepple, Acting CEO di AHATA a indica. Pa mas cu 1 aña AHATA ta haciendo e reunionnan. “Nos lo sigui cada 3 luna cu e programa aki”, asina el a indica. Ta haci e reunionnan aki pa 2 motibo, cual e prome ta pa duna informacionnan di topiconan manera con banconan no lo sigui acepta check. “Loke nos kier haci ta provee oportunidadnan na nos miembronan pa siña y haci pregunta si nan tin”, Jim Hepple a expresa. E di dos motibo ta p’e oportunidad di netwerking, di cual e miembronan por conoce e managernan di e hotelnan.
Aruba LionFish Initiative Foundation (ALFI) tabata presente na e reunion di AHATA y a duna un presentacion na e miembronan riba kico nan ta haci pa combati LionFish y riba e turismo di medio ambiente, kendenan ta envolvi den e medio ambiente di e pais. Presidente di e fundacion Ed Egan a elabora cu dentro di algun siman nan lo introduci un producto di buceo (dive) conhuntamente cu nan partner di buceo. Esaki ta pa asina haya mas turista envolvi pa asina nan por captura LionFish. Mester captura LionFish y mas hende participa ta mas miho. E fundacion ta ofrece e producto aki p’e sector turismo y na mes momento pa persevera e rif di Aruba. Door di kita e LionFish ta safe e bida di rif y tambe ta safe Aruba su naturalesa bunita, cual esey ta e atraccion pa turistanan. “Nos tin cu haci esaki pa turistanan”, el a expresa. Desde aña pasa cu e fundacion a cuminsa captura e pisca venenoso aki pa asina safe e medio ambiente, unda cu ta pone e pisca den mercado pa seafood.
AHATA a invita Aruba Bank pa duna informacion riba e descontinuacion di uzo di cheque, unda cu Rocila Acosta, Director Ehecutivo di Aruba Bank, a haci esaki. E presentacion tabata basa riba e investigacion haci aña pasa di e analisacion p’e uzo di buki di cheque na Aruba y mira kico por haci pa mehora y trece eficiencia den e sector bancario. Tin un grupo chikito ta haci uzo di buki di cheque, pero ta haci esaki na gran cantidad y e ta un impacto grandi den comunidad. A analisa un tiki mas pakico ta uza buki di cheque y hopi biaha ta uza esaki pa paga salario pa esunnan cu tin contract temporario, pa petty cash of pa haci comprasnan. Den e presentacion di Aruba Bank, Rocila Acosta a mustra cu e bukinan di cheque ta algo di hopi añanan 50 y awo 68 aña mas leu, banconan a haci desaroyo riba e tereno di pagonan digital.
Pa cada uzo di un buki di cheque, tin un solucion digital y a mustra riba esaki. “Hopi di nan ta custumbra di uz’e. Esey ta e manera cu semper nan a uz’e y eigenlijk nan tin un tiki miedo pa bay na e manera nobo”, asina Rocila Acosta a expresa. Aruba Bankers Association a tuma e decision tambe cu lo bay descontinua bukinan di cheque, unda a cuminsa cu e proceso di informa clientenan. Asina aki a duna e companianan 1 aña pa descontinua e uzo di bukinan di cheque. Aruba Bank a splica e miembronan di AHATA riba e cambio aki y a curasha nan pa contact nan banco pa cualkier pregunta.
Daniel Tecklenborg, director CEDE Aruba, a presenta e organisacion na AHATA y miembronan riba kico tur nan ta haci pa comunidad di Aruba, unda cu ta yuda otro organisacionnan bira conoci den comunidad. E meta cu nan a duna presentacion tabata papia riba e idea di “volume tourism” y conecta e sector di turismo mas cu iniciativanan local, social cu tin na Aruba.
CEDE Aruba tin diferente proyecto social, unda cu nan a cuminsa cu “Volunteer of the year ceremony” cual pa nan tabata uno exitoso. Ainda nan kier desaroya proyectonan concreto cu ta bira interesante pa turistanan bishita y contribui na e iniciativanan local. A papia cu AHATA riba e idea aki, unda cu lo desea di haci encuesta cu e miembronan interesa pa asina conecta iniciativanan local cu turistanan. “Nos ta sinti cu e interes ta positivo. Nos ta bay traha riba stap pa stap riba proyectonan chikito, p’asina nos por realisa e meta aki”, el a termina di indica.


text:
Apoyando personanan i proyektonan ku ta hasi bon trabou den e komunidat di Kòrsou.
Apliká awor
Pa haña mas infomashon tokante nos supsidionan inkluyendo nos prinsipionan di finansiamentu, tiponan di supsidio, rekisito pa bini na remarke i proseso di aplikashon, bishitá nos página Supsidio.
Active Chance ta duna supsidio na esnan ku ta trahando pa konstruí un mihó futuro pa hendenan na Kòrsou.
E supsidionan di Active Chance ta strukturá pa sostené nos mishon, balor i
prinsipionan.
Nos portofolio ku potrèt, video i relato di e proyektonan ku nos ta finansiá.
Disponibel pronto.


text:
Minister Dangui Oduber cu contestacion riba preguntanan haci door di Parlamentaria Sra. Marisol-Lopez Tromp tocante Turismo den Parlamento diamars merdia. Diamars merdia Minister di Turismo, Salubridad Publico y Deporte Sr. Dangui Oduber a ser yama na Parlamento di Aruba pa un “vragenuur” solicita pa Parlamentaria Sra. Marisol Lopez-Tromp. Minister Dangui ...Read More »
Author Archives: Nom Soer
Minister Dangui Oduber hopi preocupa cu e situacion di hospital. “Tur cos cu por a bay robes a bay robes den e proyecto di renobacion y expansion di hospital
Minister Dangui Oduber hopi preocupa cu e situacion di hospital. “Tur cos cu por a bay robes a bay robes den e proyecto di renobacion y expansion di hospital”. Pa loke ta trata e situacion di renobacion y expansion di hospital esaki ta un di chaos. Hopi reto tin actualmente ...Read More »
Embahadora di Slovenia a bishita minister Besaril
Datum: 17 oktober 2018 Contactpersoon: Sidney E. Kock Telefoon: 070 – 356 62 15 Fax: 070 – 345 14 46 Persbericht Embahadora di Slovenia a bishita minister Besaril Den Haag – Minister Plenipotenciario, sr. Guillfred Besaril a ricibi bishita di embahadora di Slovenia na Hulanda, sra. Sanja Štiglic. E bishita ...Read More »
KIWANIS CLUB OF ARUBA A INSTALA SU DIRECTIVA 2018-2019
KIWANIS CLUB OF ARUBA A INSTALA SU DIRECTIVA 2018-2019 Diasabra ultimo durante un cena special, den e elegante ballroom di Hyatt Aruba Regency Resort & Casino, e miembronan di Kiwanis Club of Aruba, a bini hunto pa instala e directiva nobo pa e aña Kiwanistico 2018-2019. Despues cu sra. Norma ...Read More »
Ministerio encarga cu desaroyo teritorial, Infrastructura y Medio Ambiente Pueblo tambe lo participa den e proceso di ROP nobo!
Ministerio encarga cu desaroyo teritorial, Infrastructura y Medio Ambiente Pueblo tambe lo participa den e proceso di ROP nobo! Esaki ta e tercer bishita di e expertonan di Rho adviseurs Rotterdam cu ta na Aruba relaciona cu creacion di un Ruimtelijk Ontwikkelingsplan (ROP) nobo. E bishita ta consisti di diferente ...Read More »
Nos mester inverti motivacion cerca nos alumnonan pa drenta sector di horeca
Parlamentario Sue-Ann Ras: “Nos mester inverti motivacion cerca nos alumnonan pa drenta sector di horeca” Diamars merdia den e restaurant Aloe di EPB Hato, e 16 alumnonan di klas 4 di nivel 3, a haci nan prome training di “serveren” cu algun invitado y parlamentario Sue-Ann Ras (MEP) tambe tabata ...Read More »
Contratista Mota Engil a basha e di dos parti di concret na Watty Vos Blvd
Contratista Mota Engil a basha e di dos parti di concret na Watty Vos Blvd Ayera mainta e contratista Mota Engil a basha e di dos parti di concret pa e canal di awa grandi cu ta core bao di Watty Vos Boulevard, situa cerca di Kooyman. Un volumen grandi ...Read More »
Ex – miembro di Team di Maneho di Serlimar lo mester paga e compania bek Confianza ta algo serio y no tin espacio pa desconfianza ni abuso di poder of confianza
Minister encarga cu Desaroyo Teritorial, Infrastructura y Medio Ambiente, sr. Otmar Oduber: Ex – miembro di Team di Maneho di Serlimar lo mester paga e compania bek Confianza ta algo serio y no tin espacio pa desconfianza ni abuso di poder of confianza Por medio di un rueda di prensa, ...Read More »
Juffrouw Indra tin un sombre yen di storia. Storia cu juffrouw Indra tin yen gana di conta e muchanan di Aruba. Ta pesey dentro di poco e ta paketa su maleta y ta coy un avion rumbo pa Aruba.
Indra y su sombre yen di storia Juffrouw Indra tin un sombre yen di storia. Storia cu juffrouw Indra tin yen gana di conta e muchanan di Aruba. Ta pesey dentro di poco e ta paketa su maleta y ta coy un avion rumbo pa Aruba. Autora di buki pa ...Read More »
Conferencia “Papiamento, idioma oficial” dia 26 y 27 di Oktober organiza pa Plaforma Union di Papiamento
Conferencia “Papiamento, idioma oficial” dia 26 y 27 di Oktober organiza pa Plaforma Union di Papiamento Diabierna dia 26 y diasabra dia 27 di Oktober tin un conferencia tocante Papiamento na Bilioteca Nacional Aruba, “Papiamento, idioma oficial”. Plataforma Union di Papiamento – cu ta consisti di Fundacion Lanta Papiamento (Aruba), ...Read More »
SAM, SCOL ARUBANO MULTILENGUAL
Minister Armando Lampe: SAM, SCOL ARUBANO MULTILENGUAL Un palabra clave den e Plan Educacion Nacional, PEN, ta e palabra SAM, Scol Arubano Multilengual. For di Augustus 2019, tur school preparatorio lo implenta SAM. Den SAM, nos idioma Papiamento lo haya su lugar mereci den nos nos sistema di enseñanza. Esaki ...Read More »
A firma contracto pa conserva ‘Cas di Tan Tin’ como patrimonio cultural pa nos Pais
Minister Xiomara Ruiz-Maduro: A firma contracto pa conserva ‘Cas di Tan Tin’ como patrimonio cultural pa nos Pais Diamars mainta Minister di Finanzas, Asuntonan Economico y Cultura, sra. mr. Xiomara Ruiz-Maduro hunto cu Minister di Infrastructura y Medio Ambiente, sr. Otmar Oduber y secretario di Monumentenfonds, sr. Carlos Profet, a ...Read More »
Opinion Publico Antes no tabata tin hopi trafico pero awor si pues mester cambia e cos aki pronto!
Opinion Publico Antes no tabata tin hopi trafico pero awor si pues mester cambia e cos aki pronto! Na Aruba ainda tin ley data di milenio pasa y cu awendia no ta aplicabel mas. Pa motibo di flohera kizas no ta cambia esaki mas pero si ta balente pa traha ...Read More »
Polis a core cu un homber fastioso cu tabata busca problema cu security di e club
Polis a core cu un homber fastioso cu tabata busca problema cu security di e club Dialuna madruga a drenta informe di un caso di maltrato na un club nocturno banda di e highrise hotelnan. Mesora a dirigi un patruya pa e sitio. Na yegada di e patruya a bin ...Read More »
Chauffeur burachi a purba pasa na banda evitando un hefboom pero a keda pega!
Chauffeur burachi a purba pasa na banda evitando un hefboom pero a keda pega! Dialuna madruga durante patruya banda di e hotzone na e highrise hotelnan na Palm Beach polis a topa cu un chauffeur cu kier a bay pasa na banda di un hefboom y a keda pega. Polis ...Read More »
E DI 4 DIASABRA DI LUNA DI SEPTEMBER DECRETA COMO DIA NACIONAL PA PERSONANAN CU DEFICIENCIA AUDITIVO
Prome Minister, mr. Evelyn Wever-Croes: Gabinete Wever-Croes ta honra peticion di Fundacion FEDDA E DI 4 DIASABRA DI LUNA DI SEPTEMBER DECRETA COMO DIA NACIONAL PA PERSONANAN CU DEFICIENCIA AUDITIVO Señora Stella Monsanto y señora Gladys Kock di Fundacion FEDDA a haci un presentacion di e trabaonan di e fundacion ...Read More »
AGS lo duna asistencia sigur y confiabel pa cada destinacion CONVIASA ta inaugura vuelo pa Venezuela
AGS lo duna asistencia sigur y confiabel pa cada destinacion CONVIASA ta inaugura vuelo pa Venezuela Aeropuerto Internacional Reina Beatrix a duna bon bini na e vuelo inaugural di Conviasa cu a yega for di Valencia, Venezuela riba diabierna den oranan di mainta. E team dinamico di AGS a duna ...Read More »
Na Tanki Flip Polis a bay interveni na oficina di e Consulado de la Republica Bolivariana di Venezuela
Na Tanki Flip: Polis a bay interveni na oficina di e Consulado de la Republica Bolivariana di Venezuela Diamars mainta a drenta informe cu tin un problema na e Consulado de la Republica Bolivariana di Venezuela na Tanki Flip. Mesora a dirigi un patruya pa e sitio. Na yegada di ...Read More »
Na Yucuri: Guarda Nos Costa ta sigui cu accionnan Den un supermercado a detene un Chines ilegal
Na Yucuri: Guarda Nos Costa ta sigui cu accionnan Den un supermercado a detene un Chines ilegal Guarda Nos Costa den oranan di antayera merdia a bin topa cu un persona di nacionalidad Chino, ilegal na Aruba. Mesora a deten’e y a bay cun’e pa atende su papelnan y posiblemente ...Read More »
Den Caya Musica: En busca di e sospechoso Ryson Paskel, polis a para un Mitsubishi Lancer
Den Caya Musica: En busca di e sospechoso Ryson Paskel, polis a para un Mitsubishi Lancer Diamars maita a drenta informe cu tin un persona parecido na e sospechoso Ryson Paskel, buscá pa Husticia, relaciona cu e caso di hincamento cu resultado fatal. Informe a bisa cu e ta coriendo ...Read More »


text:
Algun imagen ta mustra dos soldaat buscando entre e saconan di sushi, pa algo di come. Pa mas cu e presidente Chavista aumenta e salario di e militarnan cuater biaha pa aña, nan tambe ta biba e crisis cu tanto Maduro kier nenga.
Según Antonio Ledezma, for di exilio: “Pa mas cu Maduro nenga, e no ta un storia, e ta un tragedia imposibel di sconde. E intervencion humano na Venezuela ta un necesidad cu no por wordo hala un banda mas.
E imagennan a wordo publica pa e politico opositor y rapidamente esaki a bira viral. Nan a wordo capta na Maart di aña pasa pa e coresponsal di Univision na Venezuela, Fransisco Urreiztieta y ta mas cu duidelijk, tin hamber na Venezuela, aunke full e makinaria mediatico Chavista purba di oculta esaki. Hasta e militarnan, e sector mas mima pa e regimen, tin cu busca den saco di sushi pa nan haya algo pa come.
E video ta laga Maduro den ridiculo, ya cu e regimen ta nenga cada biaha cu por tin un crisis humanitario na Venezuela. E no ta ofrece cifranan oficial di e inflacion y el a stop di publica estadisticonan clave manera esun di pobresa, mortalidad infantil of desnutricion.
E regimen ta nenga cu tin un escasez di productonan basico, ya cu teniendo e reserva di petroleo di mundo mas grandi, e no tabata sa di diversifica su economia den casi 20 aña cu e chavistanan tin na poder, pa stop di importa 70% di e cuminda cu nan ta come y ta extorsiona e Venezolanonan cu e saconan di cuminda subsidia.
Fuente: https://www.infobae.com/


text:
Rotary Club Willemstad ta lanta 10.000 patu di baño fo’i soño!
‘Nan no por warda pa tira nan dùik di tur aña den Waaigat!’
Kòrsou – 10 di òktober 2018: Djadumingu 4 di novèmber 2018 di 13:00 te 19:00, Rotary ta organisá e evento públiko ya kaba hopi konosí serka tur hende, e “ Duck Race riba Waaigat”.
Durante e próksimo simannan ta finalisá tur detaye, pa e espektákulo aki por bira unu inolvidabel. Rotary ta organisá e evento pa Fundashon Encelia, un fundashon ku ta ofresé akohida di krísis pa mucha entre 4 i 12 aña. Rotary ta sostené Encelia for di 2015, pa nan por kontinuá nan trabou di un manera responsabel. Pues, ‘Save the Date’.
E Duck Race di Rotary ta un evento pa famia hopi dushi. Meskos ku aña pasá, tin diferente wega i aktividat pa mucha, manera ‘Water City’. Tin un tarima yená ku diferente aktuashon espektakular i kaminda diferente skol di baile lo duna presentashon. DJ Maarten Schakel i Ethan Morris, entretantu karanan konosí na Duck Race, lo perkurá pa un aktividat total ku hopi zjeitu.
Rotary ta hopi orguyoso tambe ku Randal Corsen Orchestra, featuring Dibo D, Rich Pieter & Yumarya Grijt lo duna un presentashon pa e evento di Duck Race akí. Riba tereno kulinario tin hopi kos dushi pa disfrutá di dje den e ‘Foodcourt’ i na e ‘Bar’ naturalmente tin kos di bebe. Organisashon ta den full swing i tur kos ta mustra ku ta bai bira un dia tremendo.
Kulminashon di e dia naturalmente ta bashamentu di 10.000 patu den Waaigat, for di un kònteiner ku ta 20 meter na haltu hisá. Den añanan anterior esaki a trèk hopi bishitante bini Waaigat, ku na e okashonnan ei tabata mustra kompletamente gel dòrná ku míles di patu tur kaminda. Esaki ta e di 3 edishon di Duck Race kaminda patunan di baño, pushá pa bientu ta ‘landa’ bai nan meta final.
Esnan ku a adoptá e patunan ku ‘landa’ yega final promé, ta bai gosa di un pakete di fakansi fantástiko pa 4 persona. Banda di esaki durante di dia por gana vários otro premio. E ganadónan por mèldu te 19:00 serka e organisashon. Adoptá un patu kumprando un karchi pa 10 florin i sostené e trabou fantástiko di Fundashon Encelia.
Benta di karchi a kuminsá kaba na 7 diferente punto di benta: 24 Uur uit de muur, Mensing’s Caminada, Bruna, TUI-reisbureau, Van den Tweel (Janthiel & Zeelandia), Intertoys (Sambil & Caracasbaaiweg), Mau A Sam Travel, Oasis Carol Estate, Paletas Curaçao venues i tur Rotary Club Willemstad fellows. Den añanan anterior hopi kompania tabata partisipá kumprando karchi i partiendo esakinan den nan organisashon òf regalando nan klientenan. Nan por tuma kontakto via rcwduckexperience@gmail.com. Keda na altura via e página di Facebook di Rotary Club Willemstad i bini Waaigat 4 di novèmber próksimo!


text:
Oranjestad:Diabierna algo prome cu 7’or di anochi, polis ta wordo manda na altura di un carwash patras di Doña Clara den Wilhelminastraat pa motibo cu lo tin dos homber canando y un di nan lo tin un arma di candela den su poder.
Mesora varios unidad di polis a bay den e area aki y a cuminsa cu un buskeda, despues di un rato net pariba di Censo,un patruya di polis ta topa cu dos hoben cu tabata cuadra mas o menos cu e mesun descripcion duna.
E agentenan a para e dos hobennan ak, na momento cu a ristanan, e agentenan a bin hayanan cu un grinder y un cuchiu den nan poder. Polis a confisca esakinan y a tuma datos di ambos hoben.


text:
Lespakket pa maestro di scol
September 20, 2018
E siman aki docentenan di scol basico ta den workshop na biblioteca pa siña di e tema, haya inspiracion y hopi idea y wak con por trata e tema den klas. Aki nos tin e lespakket si bo ta desea di haya tips. Tambe informacion di tur autor y ilustrador cu ta bishita scol den siman di 5 pa 9 di november.
Kico ta amistad?
Amistad ta un relacion afectivo cu ta keda forma entre dos of mas individuo, na cual ta mara balornan fundamental manera amor, lealtad, solidaridad, sinceridad y compromiso, y cu ta keda cultiva cu e trato continuo y e interes mutuo a traves di tempo. Amistad ta nace ora dos of mas persona ta comparti entre otro opinion, sentimento, preocupacion, hobby y actividad. Amistad por florece cualkier caminda y bou di cualkier circunstancia.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Kralendijk - Riba djabièrnè 5 di yanüari 2018 a drenta denunsia di un ladronisia na kaminda turístiko, kaminda deskonosínan a bai ku pertenensia for di un outo stashoná, e outo aki no tabata na lòk.
E ladronisia a tuma lugá entre 11.15 or i 12.30 or di mèrdia.
Alrededor di 13.00 or a hasi keho di ladronisia na sitio di sambuya na altura di 1000 steps. E ladronisia aki a tuma lugá entre 12.45 or i 12.50 or, malechornan a bai ku tas for di un golfcar ku entre otro un telefon, pòtmòni, diferente karchi di banko i sèn efektivo.
Riba djasabra 6 di yanüari 2018 a drenta keho di ladronisia for di un kas situá na Kaya Socrates. Aki malechornan a kita man di e porta di skür i a bai ku un mountainbike, hèrmènt i un tas.
Den oranan di anochi tabata tin 3 entrada hudisial relashoná ku un kiebro ku a tuma lugá durante mardugá di 2 pa 3 di yanüari 2018.
Dia 7 di yanüari alrededor di 9.30 or a drenta keho di ladronisia di un baiskel na kaya Lodewijk Gerards. E ladronisia aki a tuma lugá entre 2or di mardugá i 4or di mardugá. E baiskel tabata pegá na un kurá di waya, malechornan a kòrta e waya i asina a bai ku e baiskel.
Dia 8 di yanüari alrededor di 12.30 or di mardugá un aksidente a tuma lugá na altura di kaya grandi, entre un outo i un skuter, a hiba e víktima hospital pa tratamentu médiko.
E kasonan ta bou di investigashon


text:
DEN HAAG – Recientemente a tuma lugar na Gabinete di Aruba despedida pa studiementor di Den Haag, Delft y Leiden, Sra. Charité Hu-a-ng-Brion. Esaki a tuma luga den presencia di Mi-nister Plenipotenciario Sr. Guillfred Besaril, directora interino Sra. Shandra John, functionarionan di departamento di enseñansa di Gabinete di Aruba, colega studiementornan y Sr. Cesar Hu-a-ng, esposo di Charité.
Studiementor Sra. Edy Ranada a tene un discurso den nomber di e otro studiementornan y Sr. John Dirks a haci entrega den nomber di e studiementornan un regalo na Charité cu tabata un cuadra di un studiante Arubiano Denzel Ellis.
Minister Plenipotenciario Guillfred a haci entrega di un plakkaat na Charité. E inscripcion riba e plakkaat ta bisa ‘Reconocemento di aprecio y gratitud di Gabinete di Minister Plenipotenciario di Aruba na Charité Hu-a-ng-Brion pa su añanan di dedicacion na guia di studiantenan Arubano na Hulanda’. Finalmente Sr. Besaril a gradici Charité pa e añanan di trabao como studiementor y a desea Charité tur clase di exito den futuro.
Charité a gradici tur hende pa e bunita palabranan y e regalonan. Ela bisa cu tur e añanan cu ela traha pa Gabinete di Aruba ela haci esaki cu gran amor y na bienestar di nos studiantenan.
Mentor pa Rotterdam, sr. John Dirks, lo tuma e ciudadnan Den Haag, Delft y Leiden for di Cha-rité over.
Potretnan ta cortesia di Cas di Aruba


text:
Rekonosementu na pareha van de Kerkhof pa e di 25 biaha ku nan ta bishitá Kòrsou
WILLEMSTAD- 3 di febrüari 2015: Pareha van de Kerkhof ta pa di 25 biaha na nan destinashon faborito esta Kòrsou. Esaki sigur ta motibu pa Ofisina di Turismo di Kòrsou (CTB) duna rekonosementu na e pareha aki. Pa e okashon spesial aki Minister di Desaroyo Ekonómiko sr. Stanley Palm a risibí e pareha i a sostené un kombersashon ku e pareha.
Pareha van de Kerkhof a konta te den detaye nan amor pa nos isla. E loke mas nan gusta ta nos hendenan ku semper a duna nan un bon servisio, nos kultura i nos playanan. Pareha van de Kerkhof gusta partikularmente Playa Lagun ku nan ta bishitá ku regularidat. Tambe nan gusta bishitá e aria di Mambo Beach. Mèrdia nan ta gusta bai kome den Plasa Bieu pa asina ta mei mei di nos hendenan lokal. Aunke ku durante aña e pareha ta bishitá otro destinashonnan nan a indiká ku nan faborito ta Kòrsou kaminda nan ta keda semper un temporada mas largu. E biaha aki e pareha a bini pa 5 siman. Minister Palm di su banda a elaborá ku e pareha riba e desaroyonan positivo ku turismo di Kòrsou ta pasando aden. Despues di e kombersashon ameno ku pareha van de Kerkhof, Minister Palm a hasi entrega di un plakat di rekonosementu i regalo na e pareha i a invitá e pareha pa sigui bishitá nos dushi pais Kòrsou.


text:
Ciudadano ta pidi ayudo pa busca su cacho cual
Despues di un paar di dia di buskeda den bario di Calabas, hunto cu bisiñanan, nos como famia mester conforma nos mes pa awo cu Toby berdad no ta bin cas mas. Pa esun cu a dicidi cu Toby lo ta great pa ta na su cas mi ta spera bo por contesta e sigiente preguntanan. Cuanto aña Toby tin, dicon e tin un cicatriz asina grandi den su lomba y na su bariga y cuanto hende e la laga na cas tristo. Toby ta conoci na tur veterinario na Aruba asina ta cu dia bo hibe pa cualkier cos bo sa di awo cu nan lo reconoce! Si bo tin un tiki consenshi bahe unda bo cohe! Y pa tur mi amigonan y conocirnan, acaso bo wak Tobias jamami mi pasa buske!
Lativa Mercera
730 0931


text:
Na:
Miembro di Parlamento señor Curtley Obispo
Pa medio di señor William Millerson, presidente
Wilhelminaplein 4
Presente
Kòrsou, 5 di òktober 2018
Kódigo di Kaso
0047-1 V/18-19
Tópiko:
Publikashon Periódiko di informashon maneho di personal
Honorabel señor Obispo,
Den bo karta di 2 di òktober último, bo ta hasi referensia na e ‘Eilandsverordening Publicatie Beleidsinformatie Curaçao (AB 1998 no. 4), zoals gewijzigd bij AB 1998 no. 82’. Tambe bo ta skirbi den bo karta ku e ordenansanan aki ta na vigor i komo tal Gobièrnu di Kòrsou tin e obligashon pa denter di 3 siman despues di fin di kada luna reportá un ke otro na Parlamento di Kòrsou. Mi ta informá bo respetuosamente di no ta kompartí bo opinion.
T’asina ku e ordenansa en kuestion tin su base den ‘Eilandenregeling Nederlanse Antillen’ (PB 1951, no. 31), miéntras tambe t’asina ku e areglo aki ta riba e asina yamá ‘negatieve lijst’ en konekshon ku e kambio estatal di 2010. Konsekuensia di e echo aki ta ku tur ordenansa ku ta basá riba ‘Eilandenregeling Nederlanse Antillen’ (PB 1951, no. 31) tambe a pèrdè na vigensia hurídiko. E konklushon na kua ami ta yega ta ku aktualmente no tin ningun obligashon legal pa Gobièrnu hasi publikashon di e informashon na kua bo ta referí.
Ta ku masha plaser mi ta informá bo ku Gabinete Rhuggenaath, pa motibu ku e ke ta transparente, ta aktuá konforme e intenshon di e ordenansa menshoná. Den e kuadro aki mi ta informá ku Parlamento, na momentu ku bo risibí e karta aki, ya mester ta den posishon di e reportahe ku ta konserní e periodo di sèptèmber 2017 te ku yüni 2018. E reportahenan pa loke ta trata lunanan di yüli, ougùstùs i sèptèmber 2018 ta aktualmente den proseso. Parlamento lo risibí e reportahenan aki tan pronto nan keda entregá na Minister di Gobernashon, Planifikashon i Servisio Públiko i konsekuentemente keda aprobá dor di Konseho di Ministernan.
Minister di Gobernashon, Planifikashon i Servisio Públiko
Armin E. Konket


text:
Training multidisciplinario den cayanan di San Nicolas dia 18 di april for di 8 or pa 11 or di mainta
Bureau Rampenbestrijding Aruba kier a pone e publico na altura cu riba e fecha diaranson 18 di april 2018 ta tuma luga un training multidisciplinario den e cayanan di San Nicolas. For di 8or di mainta te cu 11or di mainta lo tin algun di e cayanan di San Nicolas cu lo NO tin acceso pa trafico. Esaki ta pa motibo di un training cu lo ta tumando luga entre diferente organisacion, dienst y instancianan di Aruba.
Cayanan cu lo wordo uza pa e training aki
Lagoweg – Caya Captain R. Rodger – Theaterstraat – Nuyenstraat – Helfrichtstraat – Caya Principal di San Nicolas
Cooperacion
Ta pidi e cooperacion di e publico y comerciantenan pa 3 ora di training aki. Durante e 3 ora ey lo no ta bay di acceso facil pa e cayanan menciona. Tambe lo tin aglomeracion di grupo di personanan cu lo ta forma parti di e training aki. E acceso na e casnan, negoshinan den e cayanan aki lo no ta bay ta facil manera custumber. Pa e motibo aki haci e peticion pa duna e cooperacion necesario pa asina e training aki por wordo realisa sin ningun contra tiempo.
Keda informa; ki ora ta cuminsa, su desaroyo y tambe e final di e training
Tur persona cu tin e app riba na telefon di ALERT FM lo ricibi informacion regardando e training. Lo ricibi un mensahe ora e training cuminsa. Durante e 3 ora di e training mes lo ricibi 1 mensahe cada 1 ora con e training ta desaroyando y na final lo ricibi un mensahe caminda cu ta informa cu e training a termina.
Esunnan cu no tin e app riba na telefon ainda nan por download esaki, ora di download e app y ta yega na e parti cu e ta pidi e code, bo tin cu yena 99888 (pa Aruba).
Por haya tur e instruccionnan tocante e app aki riba e facebook di Bureau Rampenbestrijding Aruba.


text:
ORANJESTAD (AAN): Siman a habri y DIARIO a ricibi bishita di Miss Aruba Universe, esta Alina Mansur.
El a bin splica DIARIO, di un actividad cu e ta preparando e fin di siman aki.
Diasabra 14 di October, lo tin un Premium Cocktail Party pa asina recauda fondo pa e grupo “Crijojo Trappers Aruba”. Nan ta yuda rescata cachonan riba caya, pa asina steriliza nan y despues duna nan un bon cas of laga nan bek riba caya.
E evento ta wordo organiza hunto cu e prestigioso Romar Trading, y e anochi aki lo tin diferente DJ cu ta bay anima e fiesta, incluyendo Joa Salas, NutzBeatz, y Ray4DJ, Reinier, Edson Tromp, y Carlos E.
E ta tuma lugar na Lloyd G. Smith Boulevard 131 den area di Arashi. Esaki for di 8:00 pm te cu 11:00 pm.
E evento aki ta priminti di ta uno yen di bon ambiente, y tur esaki pa un bon causa. Ta bende tickets na Vice Versa. E dress-code ta Caribbean Elegant. Lo bay tin 5 station di bebida Premium, ademas diferente pasaboca.
E grupo crioyo di “Crijojo Trappers”, ta yuda e sobrepoblacion di cacho na Aruba, y ta yuda kita cachonan di caya cu ta slenter tur caminda.
E animalnan aki ta wordo examina y lo bay haya un bon cas pa nan biba aden.
Recien nan a captura 11 cacho, y esey a pone nan total yega na 11 cacho. Nan ta 6 macho y 11 tefi. Nan a descubri 7 puppy tambe den situacion delicado.
Tur e cachonan grandi ta wordo steriliza, y desafortunadamente un di e cachonan tefi tin un tumor vaginal, y e lo tin di bay keda mas hopi pa haya chemo.
E grupo mester di mas yudanza pa logra tur esaki. Pesey Miss Aruba Universe, Alina Mansur ta organiza e fundraising cocktail party aki.
Riba e potret por mira mas di e bishita di Alina Mansur na DIARIO, y a saca potret cu diferente empleado.


text:
ORANJESTAD (AAN)— Den e prome wega Jong Brazil y Bubali ta empata na 1 gol. Pa Jong Brazil a score Robert Alias y pa Bubali Theo Ruiz.Despues ta Nacional ta derota Arusur 4 – 0 cu golnan di Guillermo Guerra cu 2 mientras Segundo Basauri y Eddy Peterson ta score 1 gol. Den e ultimo wega despues di 12 minuut den e segundo tempo Sport Boys perdiendo 0 – 3 contra di Maritimo ta keda cu 7 hungador ariba tereno debi na lesion y asina ta e wega. Pa Maritimo a score Paulus Martijn, Heriberto Izquierdo y Alvin Tromp.
Na tereno di R.C.A.Phoenix ta perde contra Caravel 1 – 3. Gol anota pa Phoenix ta Adri Martilia y pa Caravel ta Remigio Flanegin, Dechi Bislip y Ruben Veldkamp. Den e di dos wega Barcelona y Teachers a keda empata na 1 gol.
Pa Barcelona a score Anthony Croes y pa Teachers ta Romeo Thijsen. Despues ta Inter a derota Atletico 3 – 1 cu gol anota pa Jan Veen cu 2 y Jury Suarez cu 1 gol y pa Atletico a score Willem Bant.
Den e ultimo wega Toke La Fama a dal S.C.A. 6 – 0. A score Elvis Albertus 3 gol, Kenneth Simon 2 gol y Giovanny Lopez 1 gol.
P.S. Tene cuenta cu e weganan cu mester a tuma luga na San Luis a ser cambia pa tereno di Tanki Leendert. Por fabor Caravel, Jong Brazil, Arusur y Phoenix tene bon cuenta cu esaki. Na tereno di Caiquetio ta continua 40+ Diaranson awor 9 sep


text:
ORANJESTAD(AAN): Diamars mainta e wega di seleccion Colombiano vs. esun di Japon den Copa Mundial Rusia 2018, a tuma lugar pa 8:00 am.
E tabata un momento ideal pa fanaticonan a reuni den un lugar agradable cu hopi monitor di TV, pa mira e wega.
Uno di e lugarnan cu a crea hopi ambiente, tabata Los Cafeteros na Tanki Leendert. E partido a bay combina cu desayuno, grito, apoyo, y suspenso durante e 90 minuutnan di wega.
DIARIO tabata presente y a mira con nan tur tabata goza un mundo di e wega. Y cu yen animo nan tabata pose pa asina nan potret sali den corant. Aunke e team no a logra haya punto den e prome wega, tog e fanaticonan a keda sportief y positivo cu demas weganan, nan lo logra.


text:
Nos mester forma teamnan di TK5 pa Surinam. Aruba tin 6 aña consecutivo ganando e copa TK5 na Surinam hunto cu nos team di infantil.
Pa e aña nos dilanti, nos kier forma un team di Infantil, Cadet, Junior y Senior. Pa nos por haci esaki nos tin mester di atletanan cu curason grandi.
E evento ta tuma luga diabierna dia 16 di Februari y dia 17 di Februari tin e celebracion di 15 aña di existencia di Arthy Lie’s Taekwondo School.
Nos lo biaha diaranson dia 14 di Februari y bolbe bek dialuna dia 19 di Februari 2018.
Si bo ta interesa pa un of mas di bo atletanan cu curason grandi participa y representa Aruba na Surinam bo por mandanan na e prome training cu ta dia 16 di December 2017.
Dia 13 di Januari 2018 nos lo forma e teamnan pa asina nos cuminsa cu e preparacion. Nos mester avisa Surinam pa dia 13 di Januari cu nos ta bay participa.
Pa mas informacion tocante Surinam su di 7 TK5 bo por haci esaki door di manda un mail na mi persona na email: [email protected]


text:
“Nos ta bay ta dunando bek na comunidad, na un fundacion asina importante cu ta Fundacion Arubano pa esnan Visualmente Incapacita (FAVI)”.
Esaki segun Profeet, kende ta representa tur e pompnan di gasolin di CITGO durante e conferencia di prensa.
“Nos ta spera cu pueblo completo sostene e campaña aki, sigui tank cerca nos, contribui cu un bon causa y sigui goza di e bon servicionan di CITGO”, segun Profeet.
Jim Cox di CITGO Petroleum Corporation tambe a hiba palabra y el a bisa cu no mucho despues di a pone e nomber di CITGO riba tur e pompnan di gasolin na Aruba, e compania tabata pensando con pa celebra esaki.
“Na prome instancia nos tabata pensando riba un apertura grandi of reapertura di e pompnan di gasolin, pero finalmente nos a bin cu e cos corecto”.
“Sin nos clientenan cu ta e Arubianonan cu ta bin pone gasolin y cumpra nos productonan, nos lo no tin un negoshi aki”.
“Pesey nos a dicidi di hasie un celebracion di aprecio na nos clientenan”, segun Cox.
El a sigui bisa cu e ta contento di ta parti di e celebracion aki.


text:
Ayo benta!
ORANJESTAD (AAN): Despues di e “blackout” di diabierna hopi comercio a haya nan mes confronta cu problema pa acepta debit of credit cards. Esaki ta debi na e hecho cu e mashinnan a keda afecta door di e problema cu coriente.
Ta conoci cu dia cu coriente a bay tabata tin un fluctuacion den voltage cu a afecta varios aparato electrico. Awor tambe a sali na claridad cu tin negoshinan cu no ta trahando normal pa motibo cu e POS mashinnan no ta funciona.
Tin clientenan cu ta yega sin placa cash pasobra nan no ta carga cu nan efectivo. Solamente nan ta usa carchi pa paga. Esey kiermen cu e comerciante tin cu cancela e compra of bisa e cliente pasa despues pasobra nan no por tuma carchi na e momentonan aki. Kiermen ayo benta!
E problema a wordo raporta parce pero ainda tin comerciantenan ta wardando un solucion. E pregunta cu ta surgi ta: ken pa tira culpa riba dje? WEB, Elmar, Setar?
Ken lo cubri e gasto di e aparatonan cu a daña? Esaki sigur ta un situacion cu mester trece dilanti y bin cu un contesta, segun reaccion cu DIARIO a haya.


text:
Central di Polis ta manda un patruya pa un cas na San Miguel pa un asistencia, unda cu’n mucha lo a wordo mordi door di un cacho. Na nan yegada polisnan ta wordo acerca door di e señora PDS, kende a declara na polisnan cu su yiu muhe PADR a wordo mordi pa un cacho, segun un bisiña a bis’e. Pero e mucha a coi bus pa bay school. Mas sigur scol lo hiba e mucha pa Eerste Hulp.
E mama di e mucha ta sigui bisa cu e cachonan ta pertenece na un cas roos. Polisnan ta bay na e cas y ta constata cu e cas no tin cura. Dos cacho preto ta core bin direccion di e polisnan y ta cuminsa blaf. E cachonan no tabata mara. Oficialnan di polis ta papia cu e doño di e cas, sra. L. E sra en cuestion a bisa polisnan cu e tin dos cacho “crioyo”, un macho y un tefi. Actualmente e cas no tin cura y tampoco un palo di mata pa mara e cachonan pa nan haya sombra.
Polis a pone e sra na altura di e sucedido pa loke a pasa, pa e hecho cu su cachonan ta los ariba caya, pa cual e por haya boet y tambe cu probablemente e lo mester paga e gastonan medico di e mucha.
Cacho los riba caya ta morde mucha
Central di Polis ta manda un patruya pa un cas na San Miguel pa un asistencia, unda cu’n mucha lo a wordo mordi door di un cacho. Na nan yegada polisnan ta wordo acerca door di e señora PDS, kende a declara na polisnan cu su yiu muhe PADR a wordo mordi pa un cacho, segun un bisiña a bis’e. Pero e mucha a coi bus pa bay school. Mas sigur scol lo hiba e mucha pa Eerste Hulp.


text:
WILLEMSTAD – Werner Wiels i Aubert Wiels, ámbos tin krítika fuerte riba e forma kon Ministerio Públiko a realisá e investigashonnan den e kaso di asesinato di nan ruman hòmber, parlamentario Helmin Wiels.
Werner Wiels ta konsiderá ku henter e investigashon realisá den e kaso di asesinato di su ruman hòmber Helmin Wiels ta bou di nivel. E ta bisa ku e investigashon a kuminsá bon i tabata avansando. Pero un dado momento a bin dal den sierto elementonan poderoso den komunidat ku ta parti di ‘establishment’ ku tambe a yuda finansiá asesinato di Helmin Wiels i ku kende no por mishi.
Werner Wiels
Esei ta pone ku ta dal diferente tipo di buèlta den e kaso. Esei ta e motibu pa kual Werner Wiels no ta kere mas den e trabou ku ta hasiendo pa por logra solushoná e kaso. E ta kere ku ta ‘un milager’ lo mester pasa di manera ku por logra yega na solushoná e kaso aki.
“Hopi dje kosnan ku ta pasando ta un refleho di nos komunidat. Nos no ta manda mas na Kòrsou, ta ulandesnan ta manda. Ta nan ta disidí kua kaso si i kua kaso nan no ta sigui. Ta un nepotismo tin”, segun Werner Wiels. E ta bisa ku e meta di Ministerio Públiko ta pa sostené e gobièrnu di mucha mandá ku tin aktualmente.
‘Helmin no ta promé ni último ku a laga mata’
Aubert Wiels ta kere ku no a traha di forma diligente riba e kaso aki. “Awor ta buskando un manera pa por sera e kaso aki, pasó tin hendenan haltu i ku hopi poder den komunidat ku ta enbolbí den e kaso. Motibu pa kual no por mishi ku nan i ku tur probabilidat nunka nan lo no haña kastigu.”
Aubert Wiels
Sinembargo e no ta pèrdè speransa, ounke ku tin un wega grandi ku ta wòrdu hungá. Pasó Ministerio Públiko tabatin oportunidat pa por a drecha su imágen den komunidat, pero nan a skohe un posishon ku ta hasi mas daño ku e ta hasi bon.
Segun Aubert Wiels, esnan detené den e kaso di asesinato di nan ruman hòmber, ta esnan konsiderá chikí den e kaso aki. Pasó esnan grandi mes ku ta dispone dje kapital i ku ta tras di asesinato di Helmin Wiels, ta ‘safe na home’. “Helmin Wiels no ta e promé ni último ku e grupo aki a mata, pasó nan lo sigui mata miéntras ku tin menasa riba nan plaka i poder ku nan tin den komunidat.”


text:
Atencion: un aviso pa boto chikito ta na vigor te proximo aviso.
Un aviso pa olanan halto ta na vigor…
Pronostico di tempo pa diamars anochi: levemente te parcialmente nubla y generalmente seco.
Den marduga y diaranson: parcialmente nubla cu chens pa localmente un awasero.
Temperatura maximo 32 grado Celsius y temperatura minimo 25 grado Celsius.
Solo a baha awe nochi 06:49 pm y lo sali mayan mainta 06:52 am.
Biento: modera for di direccion oost te oost- noordoost; forsa 3 te 4 (12 te 30 km/ora, 7 te 16 nudo). Den dia basta fuerte te posiblemente fuerte den rafaga; forsa 5 te 6 (31 te 50 km/ora, 17 te 27 nudo)
Situacion general di tempo:
Den proximo 24 ora un weer generalmente seco lo keda prevalece. Solamente den oranan di marduga y mainta trempan tin posibilidad pa un awasero localmente.
Condicion di lama:
Olanan di lama lo ta for di direccion oost- noordoost cu haltura di 5 te 8 pia; e olanan di mas halto lo ta na costanan oost, noord te noordwest di e isla. Labaderanan cu ta bini di noordoost ta pone cu lama ta bruto na cierto localidadnan y por yega di 6 te 10 pia den proximo dia. Debi na esaki un aviso pa olanan halto ta na vigor. Un aviso pa boto chikito lo sigui ta na vigor. Ta pidi ocupantenan
di boto chikito y usuarionan di lama pa tene esaki na cuenta.
Temperatura di superficie di lama: 25 grado Celsius.
Fenomenonan special: ningun
Potencial di awasero pa proximo 24 ora: 1 mm of menos
Registracion di temperatura (Celsius) y awasero (mm) den ultimo 24 ora:
Airport max 30 / min 25 / 0.0
Pronostico di tempo pa proximo dianan di siman:
Levemente te parcialmente nubla cu chens riba un awasero breve. Biento lo ta for di direccion oost te oost-noordoost y modera; den dia basta fuerte te fuerte den rafaga;
temperatura max / min lo ta: 32/25


text:
E kansion “Hello” di Adele ya pa un temporada kaba ta wòrdu konsiderá komo un di e hitnan di momentu. Entretantu diferente artistanan i agrupashonnan musikal rònt mundu a interpretá e kansion aki den nan propio estilo. Nos mes kantante kurasoleño Tamara Nivillac tin un bunita vershon di e kansion aki na Papiamentu.
Tamara a skucha “Hello” di Adele i tabata sa inmediatamente ku e kansion akí lo zona bon den su lenga materno, Papiamentu. Di un manera espontaneo el a graba e kansion, kual e mes a tradusí na Papiamentu. Stanley Clementina a keda enkargá ku e parti musikal i di mixing. E kansion a wòrdu hinká den un bachi diferente kaminda e influensianan di nan “roots” ta bini klaramente dilanti. E videoclip tabata den man di Caribbean Legacy ku a hasi un bunita trabou.
Algun aña pasá Tamara a tuma parti na e proyekto titulá “Popiamentu”, un proyekto pa stimulá artistanan lokal pa skirbi i kanta den nan mes lenga. Nos mes idioma por zona hopi internashonal, esei bo ta tende tambe na e “cover” aki. Mi ta kontentu di por aportá maske ta un granito chikitu na realse i promoshon di nos idioma Papiamentu riba plataforma internashonal.
Riba YouTube i Vimeo por mira i disfruta di e Tamara Nivillac – Hello videoclip.
Pa mas informashon tuma kontakto ku info@tamaranivillac.com


text:
Diabierna, den careda di 10’or y 45 di anochi, polis a bay tras di e oficina di Arubus na Sero Blanco pa un accidente. Ta trata aki di un auto marca Toyota, cu di un manera of otro a bay linea recta riba e oficina aki y a accidenta.
Parce cu ya den varios ocasion bisiñanan a yega di pidi DOW pa pone un luz oranje eynan, mirando cu e caminda aki den e birada ta caba den un T-weg y e no ta mucho cla pa e conductornan cu ta pasa eybanda, cu e consecuencia ya menciona. E chauffeur, un dama, a keda levemente herida.
Diabierna, den careda di 10’or y 45 di anochi, polis a bay tras di e oficina di Arubus na Sero Blanco pa un accidente. Ta trata aki di un auto marca Toyota, cu di un manera of otro a bay linea recta riba e oficina aki y a accidenta.


text:
Den kuadro di selebrashon 20 aña di kompetensia “Lesa pa Otro Skucha”
Seri di charla “Plaser den Lesamentu”
Willemstad – Awendia mundu kompletu ta drai hopi rondó di teknologia i aparatonan digital kual ta kousa ku poko poko pero sigur e atenshon ta kita for di e importansia di lesamentu. Lesamentu ta benefisioso i sumamente importante pa desaroyo di un mucha. Fundashon SIGE (Sentro pa Inovashon i Guia Edukashonal) den su afan pa konsientisá tokante e importansia di lesamentu den nos komunidat ta organisá un seri di charla titulá Plaser den Lesamentu. E seri di charla ta forma parti di selebrashon di 20 aña di kompetensia “Lesa pa Otro Skucha”, kual ta ser organisá anualmente dor di SIGE. Durante e charlanan lo trata e 4 temanan ‘Desaroyo di Lesamentu’, ‘Problema i Estorbo ku Lesamentu’, ‘Kon pa lesa ku mi yu’ i ‘Importansia di Análisis di Formanan Individualisá (AVI/AFI)’. E oradornan di e charlanan lo ta sra. drs. Ivette Hato, sra. Lucille Hernandez i sra. Aishel Statie. Nan lo duna tambe tepnan ku por yuda mayornan i edukadónan stimulá lesamentu serka un mucha na maneranan kreativo. SIGE ta invitá pueblo di Kòrsou kompletu pa partisipá na e seri di charla, kual lo tuma lugá na luna di sèptèmber i òktober.
E charla ku e tópiko “Desaroyo di Lesamentu” lo duna informashon tokante e manera ku e desaroyo aki ta tuma lugá, ròl di mayor i edukadó den e desaroyo aki i e manera ku por pèrkurá pa e mucha tin plaser den lesamentu. “Problema i Estorbo ku Lesamentu” lo trata e tipo di problemanan ku un mucha por tin ora ku e ta lesa i maneranan pa mayornan i edukadónan remediá e situashon. E charla di “Kon lesa ku mi yu” lo konsientisá mayornan di maneranan agradabel pa lesa ku mucha i asina krea plaser den lesamentu. Finalmente, e charla “Importansia di AVI/AFI” lo splika kon e materia ta hinká den otro, su meta i tambe duna tep pa práktika.
E seri ta konsistí di charlanan tokante e 4 diferente tópikonan menshoná. Kada charla lo trata un tópiko spesífiko. Sinembargo, en bes di 4 seshon lo tin 8 seshon na tur ya komo ku lo ripití kada tópiko. Pues, lo tin e mesun charla dos bes; un bia pa habitantenan di p’ariba i un bia pa habitantenan di p’abou. Di e forma aki SIGE ta purba tene konsiderashon mas tantu posibel i alabes fasilitá interesadonan ku ta deseá na partisipá.
Akibou por mira un skema ku e fechanan, lokalidat i tópiko di e charlanan. Tur charla ta kuminsá 18:30 i ta kaba 20:00.
Pa partisipashon por pasa personal registrá na SIGE (Groot Davelaar 22-23) entre 8:00-12:00 i 14:00-17:00, yama na 747-2700/ 738-6570, òf manda un e-mail na a.justiana@sige.cw/ m.ercicia@sige.cw.
Sentro pa Inovashon i Guia Edukashonal (SIGE)
E nòmber SIGE ta enserá e koperashon entre fundashonnan ‘Sentro pa Guia Edukashonal (SGE)’ i ‘Fundashon pa Inovashon di Enseñansa (FIdE)’. Huntu nan tin komo meta e preparashon, desaroyo i implementashon di e maneho pa ku inovashon i mehorashon di e nivel di enseñansa i edukashon di Pais Kòrsou. Den kuadro di e maneho aki, SIGE ta duna sosten na tur aktor den e vèlt di enseñansa i edukashon pa por alkansá optimalisashon i inovashon. SIGE ta kumpli ku e tarea aki dor di konsehá, guia, sostené i duna treinen pa ku asuntunan pedagógiko, didáktiko i di estudio.


text:
Palm Beach Plaza tin un programa pa e aña 2015 unda cu nan lo kier invita tur e gruponan di concierge si por den su mayoria, tur hotel di Aruba pa por presenta y introduci na nan loke ta e mall. Continue reading
Author Archives: zoomaruba
Diadomingo awor dia 1 di maart Flip Flop Festival ta priminti di kibra tur record
Diadomingo awor dia 1 di maart Flip Flop Festival ta priminti di kibra tur record Israel Vibration lo presenta hunto cu hopi DJ nan popular E evento tan spera, Flip Flop Festival ta priminti di kibra tur expectativanan. Continue reading
Malta Balashi ta apoya un baluarte di baseball di Aruba
Malta Balashi ta apoya un baluarte di baseball di Aruba Celebracion special di e carera di Gaby “Mr. Baseball” Illidge Famia, amigo y esunnan cu ta sostene Gabriel “Gaby” Illidge, conoci como Aruba su Continue reading


text:
Gobierno di Aruba ta hopi preocupa cu e medida di Presidente Maduro pa cera frontera pa trafico di y pa entre Aruba y Curacao pa 72 ora. Desde diabierna anochi Gobierno di Aruba ta den evaluacion constante cu Buitenlandse Zaken di Hulanda, y tambe cu Prome Minister di Curacao, Ruggenaath pa asina ta riba un liña. Atravez di e canalnan oficial di Reino gobierno di Aruba ta den contacto cu autoridadnan di Venezuela pa mira con por soluciona e situacion.
Gobierno di Aruba ta dirigiendo tur atencion caba na atende cu e problema di contrabando, cu ta e motibo di e decision di presidente Maduro. Reino y Aruba ta reconoce e preocupacionnan di Venezuela riba contrabando. Pa cua motibo tambe kier tene un linea habri di comunicacion.
Prome Minister ta enfatico riba esaki, tur ilegalidadnan cu ta tumando luga mester wordo combati. Y e intencion di Reino y Aruba ta pa haci esaki den cooperacion cu Venezuela.
Entre Venezuela y Aruba tin lasonan hopi estrecho economicamente, familiar y cultural y pa e motibonan aki e medida aki pa sera e frontera cu Venezuela ta afecta nos hopi.
E medida di Presidente Maduro ta pa cera e frontera di buelonan pa Aruba y Corsow pa 72 ora. Gobierno di Aruba y Reino lo sigui den dialogo cu Venezuela pa yega na un solucion di e situacion aki mas pronto posibel.


text:
ULTIMO ORA: BONEIRU. Ministerio Públiko BES, RST i KPCN ta pidi atenshon di komunidat di Boneiru pa lo siguiente: Riba djadumingu 4 di òktober 2015 entre 10.45 i 11.15 or di anochi tabatin un[…]
Month: October 2015
Continue reading …
ROBO MASHA PEKULIAR NA UN CASINO
Continue reading …
2 ENTRADA HUDISIAL RELASHONA KU KASO DI TIROTEO
Continue reading …
TIROTEO DEN E BARIO DI NOORD SALINJA.
Continue reading …
HEFE DI KUERPO POLISIAL DI BONEIRU Y BES TA BAI.
Continue reading …
TRUK DI BETON TA BOLTU
Continue reading …
INTENTO DI ATRAKO NA KAS DI UN EMPRESARIO KU LOSMENTU DI BALA.
Continue reading …
POLIS Y O.M. TA PIDI YUDANSA DI PUEBLO. ROBO DI BRANDKAST NA PACHI PLACE.
Continue reading …
POLIS Y O.M. TA PIDI YUDANSA DI PUEBLO. ROBO NA OFISINA DI REGISTRO SIVIL.
Continue reading …
POLIS Y O.M. TA PIDI YUDANSA DI PUEBLO. ROBO NA AKKERMANS.
Continue reading …


text:
Akademia di Atenas
E Akademia di Atenas, òf Akademia Platónico, tabata un skol di filosofía fundá dor di Platón serka di aña 388 prome ku Kristu. E nomber di skol ta bini for di e sitio kaminda e skol a wòrdu fundá. Originalmente e sitio aki tabata yama Hekademia i despues den siglo 6 prome ku Kristu a bira Akademia. Aristóteles, un studiante di Platón, a studia na skol durante di 20 aña, i despues a funda su propio skol, e Lyceo (griego antiguo, Aύkeιov, "Lykeion"). E Akademia a wordu sera na aña 83 prome ku Kristu, ora e romanonan a konkista Atenas i despues di e morto di Philo di Larissa, kende tabata kabes di e skol na e tempu ey. Na aña 410 despues di Kristu, e skol a wòrdu funda di nobo dor di Neoplatonistanan, pero na aña 529 e Akademia di Atenas a wòrdu sera pa un di dos i delaster bia dor di Justiniano I.


text:
Fundacion Casa Cuna Progreso pa medio di su directora, Sra Quilin Arends -Maduro, a anuncia cu despues di basta aña nan a haya e pago di subsidio. Asina nan por cuminsa cu e e remodelacion y tambe cuminsa cu e proyecto di mamanan jong. Esaki ta un proyecto cu Casa Cuna ta bezig cun’e, pa cual Sra. Arends- Maduro ta amplia mas ariba esaki.
Casa Cuna lo bay haci bon uso di e subsiduo aki tambe cu proyecto di profesionalismo,y danki tambe na esun cu lo haci bon na e comunidad, Cede Aruba, Freez di Holanda, anto na Aruba danki na Hotelnan Hilton y Divi , entre otro cu lo haci e proyecto di profesionalismo un exito y lo yuda pa traha di un miho manera na 2018, cu e mamanan jong y cu e muchanan, y tambe na cas cu e mamanan en general.
Esun cu lo por tin capacidad pa sigui coopera y yuda Casa Cuna den e parti di remodelacion, tambe lo ta welcome , sra. Quilin Arends Maduro a solicita na enter e comunidad di Aruba. Tambe a expresa cu aña aki 2018 sigur lo tin hopi reto na Casa Cuna su dilanti.
Den e parti di duna educacion Directora di Casa Cuna a splica cu e problematica di mamanan jong lo a bira hasta un moda awor aki na Aruba, unda e mucha muhe ta pensa cu si su amiga a haya yiu e la ta hopi bon anto e tambe kier haya un, djis mester conscientisa na e pueblo di e responsabilidad cu lo encera bira un mama jong of con pa wak pa nan yiu ora e la nace, e lo ta hopi importante y necesario pasobra pa diferente motibo esaki lo bin sucede anto e ora un mama jong hopi biaha nan no sa consciente , y nan no sa con pa deal cu e situacion aki ora e la presenta.
Epoca di bira mama e lo ta un ciclo den tur hende muhe, lo mester ta un experiencia nice y cu hopi amor materno , y hende muhe lo mester ta bon prepara pa e epoca aki, e caso di mamanan jong tambe lo a cay den un circulo vicioso un e abuela tambe tabata un mama jong anto,anto tambe por ta cu nan no caba cu su etapa di educacion y formacion profesional y Casa Cuna kier saca y bin cu e proposito cu tur e mama jong lo tin deseo di logra manera studia un profesion cu nan lo kier,y asina educa nan mes, haya un bon trabou, haya stabilidad pa por wak pa nan yiu anto den futuro cuminsa traha cu fcca tambe
Tocante e proyecto aki di mama jong, e lo tin un diferencia cu lo ta traha cu e mama pero nan lo bay biba keda cu nan durante e programa, esaki lo ta e diferencia di e proyecto aki cu casa cuna. Casa cuna ta haci full un proceso cu e mama, un test tambe mester wordo aproba anto despues cu e mama lo pasa e programa aki cu exito, lo haya e chance pa por tin su propio cas den e comunidad pa medio di FCCA y Casa cuna.lo keda haci monitoreo conhuntamente cu sociale zakeen, Wit gele kruis y Fundacion Guiami cu nan tambe lo ta envolvi den e proyecto aki,y nan lo sigui guia e mama te ora lo ta necesario pa por logra haci un diferencia real den nan bida, segun Sra. Quilin Arends- Maduro, directora di Fundacion Casa Cuna Progreso.


text:
Pelíkula ta generá 20 mil pa Ride for the Roses
WILLEMSTAD – Ayera nochi den The Cinemas na Riffort a tuma lugá e promé evento di fundashon Ride for the Roses Curaçao (RFTRC) pa generá fondo pa PWF (Prinses Wilhelmina Fonds). I na e promé evento aki mesora por a transferí alrededor di 20 mil florin riba kuenta di Ride for the Roses na Orco Bank. Dia 29 di yanüari 2017 tin e di 13 edishon di e Ride, Sail, Swim, Walk, Spinergy & Climb for the Roses kaminda ta antisipá atrobe mas ku 10.000 partisipante pa rekoudá plaka pa e bon kousa.
Benta di karchi pa e pelíkula Sully a bai dje bon ei ku kasi dos siman di antemano tur a bende. Di e forma aki a yena dos sala di The Cinemas ku un total di 420 persona ku asina a kontribuí, pero a brinda nan tambe un anochi dibertido. Riba un tapeit kòrá a risibí e wéspetnan i a ofresé nan pasapalu i un glas di bubbles pa hinka nan den ambiente pa e estreno lokal di e pelíkula Sully, dirigí pa Clint Eastwood i ku Tom Hanks den e papel prinsipal.
Riu Hudson
Despues di algun palabranan na apertura di presidente Robbin Martina di fundashon Ride for the Roses e komersiante i anterior purser di ALM Tobias ‘Tito’ Cordeiro a papia riba e aksidente fatal di avion di dia 2 di mei 1970 den laman na 60 kilometer for di kosta di e isla St. Croix den e parti ost di Karibe. E tabata pertenesé na e grupo di sobrebibiente, pero 23 persona a fayesé, entre nan su kolega e aeromosa Margareth Abraham. Esaki tabata un storia di un sobrebibiente ku sierto similaridat ku pashènt di kanser ku logra sobrebibí nan malesa.
Seguidamente a mustra e pelíkula Sully, basá riba e storia real di kapitan Chesley ‘Sully’ Sullenberger di US Airways ku dia 15 yanüari 2009 a skapa bida di tur 155 hende na bordo ora el a hasi un aterisahe di emergensia den e riu Hudson na New York despues ku ámbos motor a kai afó ora para a dal den nan, apénas algun minüt despues ku a lanta buelo. E asuntu a bira mas dramátiko ora durante e investigashon ku a sigui a sugerí ku e aterisahe di emergensia no tabata nesesario. Finalmente a sali na kla ku esaki tòg tabata e úniko opshon ku a resta e kapitan.
Di-13 Ride for the Roses
Asina a kibra e eis pa e aktividatnan di fin di yanüari 2017. E fundashon Ride for the Roses ta wak bèk ku satisfakshon riba e promé aktividat pa e kampaña di 2017 i ta gradesido na tur ku a duna nan kontribushon.


text:
CARACAS, Venezuela- E constituyente Diosdado Cabello a anuncia cu e gobierno di Nicolas Maduro e siman aki lo presenta un oferta final pa cumpra Banesco, un di e banconan mas grandi di Venezuel. Diosdado a acusa e doño di Banesco, Juan Carlos Escotet di tabata kier a cumpra e accionnan di estado na prijs di baca flaco.
“Nos lo cumpra Banesco. El a ofrece nos e banco na prijs barata, pa 3.5 miyon dollar”, segun e dirigente a bisa diaranson den su programa di television ‘Con el mazo dando’.
“Escotet tabata kier a cumpra un porcentahe cu estado Venezolano tin na un prijs y nos a haci’e un contraoferta cual el a acepta, pa bende tur su accionnan na mesun prijs cu e tabata kier a cumpra esun di nos. Esey no ta trampa, toch?”, el a agrega.
Segun Cabello, tur cos ta practicamente cla pa e benta por wordo concreta y nacionalisa Banesco. “E siman aki caba nos a haci e oferta formal. Escotet ya caba ta preparando tur cos pa wordo firma y cla. Banesco lo bay forma parti di e Banco Publico”.
Na final di December, Cabello a plantea e posibilidad di nacionalisa Banesco, despues di cu e directiva a duna un oferta di cumpra e 2.34% di e accionnan cu estado Venezolano pa 387 miyon bolivar.
“Gobierno tin 2.34 por ciento di e accionnan y nan kier cumpra tur cu tur e trampanan cu e por”, Escotet a bisa e tempo ey.
Segun Bloomberg Billionaires Index, Escotet ta e unico Venezolano entre e 500 hombernan mas rico na mundo.
Escotet, ta yiu di inmigrantenan Spaño y ta presidente di e entidad Spaño Abanco for di Juni aña pasa y ta na cabes di banco Banesco di Venezuela, cu participacion di Merca, Panama, Puerto Rico, Republica Dominicana, Colombia y Spaña a traves di Abanca.
E empresario no a pronuncia su mes riba e anuncio di Cabello.
Fuente: http://www.elnuevoherald.com


text:
KOMUNIKADO DI PRENSA
Aqualectra Utility
NO TIN NINGUN RASON PA DUDA DEN KALIDAT DI NOS AWA, AQUALECTRA TA GARANTISA KALIDAT DI AWA
Aqualectra a tuma nota di un mensahe ku ta sirkulando riba media sosial ku ta kousando hopi reakshon i preokupashon serka esnan ku a les’é i alabes por trese inkietut den nos komunidat pa loke ta estado di nos ret di awa i tambe e kalidat di awa. Aqualectra ta garantisá ku no tin ningun rason pa duda den kalidat di nos awa.
Na promé lugá, nos kier enfatisá ku nos ret di awa den sierto aria ta un ret ku tin basta aña den servisio i ku poulatinamente Aqualectra ta invertí pa kambia e ret aki i kambia pipa di metal (heru bashá i galvanisá) pa pipa di plèstik (High Density Poly Ethyleen, HDPE). Aqualectra su ret ta konsistí di 804 kilometer di pipa mas grandi ku 4” (dùim) i 1956 kilometer di pipa mas chikí ku 4” (di 3” te ku ½”). Durante di último 3 aña Aqualectra a logra, ku un invershon di 34 mion pa kambia 173 kilometer di pipa.
Aqualectra ta sigui invertí den renovashon di su ret pero na mes momento ta realisá ku esaki ta un trayekto ku lo tuma varios aña (mas ku 25 aña) pa nos por logra kambia tur pipa pa pipa di plèstik ku ta mas duradero.
Referente na e tema di kalidat di awa ku ta wòrdu referí n’e, Aqualectra por garantisá ku e kalidat di awa ta kumplí ku normanan. E garantia aki ta debí na un programa riguroso pa kue muestra i analisá kalidat di awa na 62 punto stratégiko den nos ret. E programa aki ta un programa ku ta ehekutá durante di 365 dia pa aña. E análisis di e muestranan ta tuma lugá dor di laboratorio di Aqualectra i dor di nos laboratorio nashonal (Analytisch Diagnotisch Centrum, ADC N.V). Tur dos laboratorio ta karga sertifikashon internashonal pa loke ta e kalidat i konfiabilidat di nan trabou. Pues no tin ningun motibu pa duda den e kalidat di awa paso na momento ku tin algu, e sistema di kòntròl ta detektá esaki mesora.
Aqualectra ke enfatisá ku komunidat por ta trankil paso Aqualectra ta garantisá e kalidat di awa i ta sigui invertí pa renová nos ret kontinuamente.
.
. .
. .
.